
Allah kahaan hai ? 


Arz-e-Nashir 


jJl diUP ^ 

Daur-e-Nabawi aur daur-e-Sahaaba >% mein jo aqaayed 
musalmaanon mein bilkul musallamah the aur unke silsile mein 
kisi ka koyi ikhtelaaf nahin tha un mein ek aqeedah "Allah Ta'ala 
ke apni zaat ke saath arsh par mustawi hone" ka aqeedah bhi hai, 
Sahih Muslim ki ek rivaayat ki raushni mein hamaare saamne yeh 
baat zaroor aati hai ke Nabi ne ek laundi se sawaal kiya tha 
"Allah kahaan hai?" rivaayat se waazeh hai ke Nabi 0 ke 
iss sawaal ki wajah yeh nahin thi ke Aap m ko sahaaba>ffe ke 
maabain iss baare mein koyi ikhtelaaf nazar aaya tha, Nabi . ne 
usse yeh sawaa! mahaz uske eemaan ko jaanchne ke liye poochha 
tha, isse ahum baat ka andaazah bakhoobi kar sakte hain ke deen 
mein iss sawaal ki kis qadar ghair ma'loomi ahmiyat hai? 

Sahaaba Kiraam ke, ummat ke, salaf-e-saaleheen ke yahaan 
bhi yeh koyi nazaayi masalah nahin raha, balke woh bade 
shad-o-madd ke saath iske qaayel rahe aur iske inkaar karne 
waalon ke silsile mein unka lahja aur moqif sakht raha, jaisa ke 
aap INSHA ALLAH iski misaalein padhenge, sahaaba wa salaf- ke 
darmiyaan iss ittefaaq ki wajah yeh hai ke Imam Zahabi ke lafzon 
mein "Allah Ta'ala ke liye mustawi-e-arsh ki sifat tasleem karna, 
yeh nass ki itteba' shariat ki pairwi aur uss cheez ki tasdeeq karna 
jise khud Allah Ta'alane apne liye bayaan farmaya hai" Qura'n 
kareem mein Allah Ta'ala ki yeh sifat saaf lafzon mein 7 
maqaamaat par iste'maal ki gayi hai, woh aayaat to bahut si hain 
jin mein Allah ke U’lu (buland hone) sifat ka zikr hai. 

maqaam-e-afsos hai ke aaj ummat mein aqaayed ko jo masaayel 
munaaza' feeh aur ikhtelaafi bane huye hain un mein ek istawa ka 
masalah bhi,ba'z ahbaab ki khaahish par aur haq ko haq saabit 
karne aur baatil ke baatil hone ki shahaadat faraahum karne ki 
gharz se "Maktabah AI-Usaid,toli chowki,hyd" iss ahum masalah 
par kitab ki tabaa'at ka sharf haasil kar rahaa hai, iss tamanna aur 
dua' ke saathke rabb-e-baari Ta'ala ise ummat ki islaah ka zariya 
banaaye aur maktabah ke zimmedaaraan wa muaawineen ke 
hasanaat ke mizaan mein jagah de. Aameen 

Muhammad Saijd Usaid Nadwi 
Faizi Book Depot, Toli Chowki hyd, (19/2/2015) 

Allah kahaan J 


Muqaddmah 


!a*jU! ^U- ^La> j 4jJ.x*j?di jt 

Beshak khalis ta'reef Allah ke liye hai, hum uskl hi taYeef karte 
hain aur usse hi madad talab karte hain aur usse hi maghfirat 
talab karte hain aur Allah ki panaah talab karte hain apni jaanon ki 
buraayi se apne bure kaamon se, jise Allah hidaayat deta hai use 
koyi gumraah nahin kar sakta, aur jise Allah gumraah karta hai use 
koyi hidaayat dene waala nahin, aur main gawaahi deta hoon ke 
beshak Allah ke e'laawah koyi sachcha ma'bood nahin, aur woh 
akela hai uska koyi shareek nahin, aur main gawaahi deta hoon ke 
beshak Muhammad SMJIah ke bande aur Allah ke Rasool hain, 

Iske ba'd beshak sab se ziyaadah khair waali baat Allah ki kitab 
hai aur sab se khair waali hidaayat Muhammad (ke zariye 
milne) waali hidaayat hai, aur har naya kaam bida't hai aur har 
bid 'at gumraahi hai aur har gumraahi aag mein hai.saabqah 
ummaton ki tarah hum ne bhi apne mazhabi aqaayed aur msaayel 
apnaane mein apne qisse kahaaniyon aur naam nehaad ulamaa se 
husn-e-zan par bahut ziyaadah e'temaad kiya aur apne 
ma'bood-e-haqeeqi Allah Ta'ala ke naamon aur sifaat ki tauheed 
se door huye, apne malik-o-khaliq se door huye, na uski zaat ko 
pahchaana na uski sifaat ko jaana, Allah ko khuda kar daala, khaliq 
ko makhlooq mein qaid kar daala, aur aur aur, Allah Ta'ala ne 
hamaari hidaayat-o-rushd ke liye apne ek Rasool Jibrayeel ke 
zarie apne doosre Rasool Muhammad par apna kalaam naazil 
kiya, aur apni zaat aur sifaat ke baare mein jo chaaha jitna chaaha 
apne kalaam aur apne Rasoolullah 6^ ke kalaam mein humein uski 
khabar farmaayi, 


in do zariyon aur waaston ke elaawah aur koyi zariyah ya 
waastah aisa nahin jo humein Allah Ta’ala ki zaat aur sifaat ke 
baare mein koyi aisi khabar de sake jis par shak ki gunjaayish na 
ho aur uss par eemaan laana farz ho, aur in do zaraay'e se aane 
waali akhbaar ke baare mein shak ki koyi gunjaayish nahin jis ne 
shak kiya woh saahib-e-eemaan nahin kyun ke Allah Tabaarak wa 
ta'ala aur Rasoolullah ke farmaan par eemaan laana farz hai 
baat ko mukhtasar rakhne ke liye apne iss waqt ke mauzu ki taraf 
aata hoon, jo ke Allah Ta'ala ki zaat, sifaat aur naamon ki tauheed 
se muta'alliq ek bunyaadi aqeedah hai aur ek bunyaadi sawaal bhi 
hai ke Allah kahaan hai??? Aayiye ikhtesaar ko madde nazar 
rakhte huye iss sawaal ka jawaab dhoondte hain, mandarjah zel 
cheezon mein aur mandarjah zel tarteeb se 

Pahle (l)Allah Ta'ala ke kalaam paak ya'ni Qur'an Kareem mein, 
uske ba'd(2)Rasoolullah# ke faraameen mubaarakah ya'ni 
ahaadees-e-shareefah mein (aur INSHA ALLAH sirf sahih saabit 
shudah ahaadees ka zikr hoga), uske ba’d (3) sahaaba ke 
aqwaal mein, uske ba'd(4)Taabay'een i<s] uske ba'd(5) taba' 
taabay'een w?. uske ba'd(6)ummat ke ma'roof aimmah (imamon) 


ke aqwaal, aur INSAHA ALLAH Ta'ala tamaam aqwal ki sehat 
aur durustagi ki tahqeeq ke saath, apne mandarjah baala sawaal 
ka jawaab talaash karte hain, iss mauzu se muta'alliq aksar kuchh 
shukook-o-shub haat ka izhaar rahta hai, masalan kahaa ya likkha 
jaata hai ke Allah Ta'ala har jagah maujood hai ya, Alfaaz ki 
kuchh tabdeeli ke saath kahaa ya likkha jaata hai ke Allah ka 
wajood zameenon aur aasmaanon mein ek hi jaisa qaayem hai, ya 
Allah Ta'ala ke liye makaan saabit karna kufr hai ya, Allah 
ko kisi ek jagah par saabit karne se tajseem waarid hoti hai aur 
yeh kufr hai waghairah waghairah, dilon ke haal sirf aur sirf 
Allah subhaanahu wa ta'ala hi jaanta hai, lekin zaahiri taur par 
umooman un shukook wa shubhaat ke do teen hi asbaab sujhaayi 
dete hain ke , ya to laa ilmi ki bena par, ya kabhi jaante boojhte 


huye aur kabhi na jaante huye kisi maslak wa mazhab ko hi durust 
saabit rakhne ki koshish mein, aur , ya apni kisi pasandeedah 
shakhsiyat ki baat ko hi thheek saabit karne ki koshish mein, ya 
apne khud saakhtah falsafon aur apni zaati aql mein aane waale 
wasaawis ko hi durust saabit karne ki koshish mein aisa kiya jaata 
hai, yahaan shuru mein, to main in mazkoorah baala falsafiyaanah 
shukook ka sirf itna sa zikr hi kaafi samajhta hoon, INSHA ALLAH 
in falsafah zadah shubhaat ka inhi ke andaaz mein mantaqi aur 
falsafiyaanah jawaab aakhir mein dunga. 

Allah Ta'ala meri iss koshish ko qubool farmaaye aur iss ko 
padhne waalon ki islah ka aur meri maghfirat ka sabab 
banaaye, Aameen 


Adil Suhail Zafar 


0 

Allah Subhaanahu Wa Ta'ala ke 


Faraameen 

Aaiye sab se pahle dekhte hain ke Allah Ta'ala ne iss baare 
mein kiya farmaaya hai? 

1. Allah Ta'ala ka farmaan hai 

Beshak tumhaara rab woh hai jis ne aasmaanon aur 
zameen ki takhleeq 6 din mein ki phir arsh par qaayem huwa, 
woh din ko raat se iss tarah chhupa deta hai ke raat din ko 
jaldi se aa leti hai aur suraj aur chaand aur doosre sitaaron ko 
iss tarah banaaya ke woh sab Allah ke hukm ke taabe' hain, 
to kiya uske liye hi nahin hai khaliq hona aur hakim hona badi 
hi khoobyon waala hai tamaam jahaanon ka rab". 

(Surah A'araaf:7/54) 

2. Allah Ta'ala ka farmaan hai 

"Beshak tumhaara rab woh hai jis ne aasmaanon aur 
zameen ki takhleeq 6 din mein ki phir arsh par qaayem huwa 
(wahaan se tamaam) kaam ki tadbeer karta hai, koyi uski 
ijaazat ke baghair (uske saamne) shafaa'at karne waala nahin 
hai, aisa hai turn sab ka rab hai lehaaza uski ibaadat karo, kiya 
turn phir bhi sochte nahin" (Surah Yunus:10/3) 

B.AIIah Subhaanahu wa Ta'ala ka farmaan hai 
Allah woh hai jis ne aasmaanon ko baghair sutoonon ke 
buland kiya (jaisa ke) turn iss (aasmaan-e-dunya) ko dekh 
rahe ho phir Allah arsh par qaayem huwa aur suraj aur 
chaand ko iss tarah apne maa tehat kiya ke woh ek muqarrar 
shudah waqt tak ke liye chal rahe hain Allah hi kaam ki 
tadbeer karta hai (aur) wazaahahat ke saath nishaanyan bata 
raha hai taake turn log apne rab se milne par yaqeen karlo". 

(Surah Ra'd:13/2) 

4. Allahur Rahmaan ka farmaan hai 
Ar-Rahmaan (Woh hai jo) Arsh par qaayem hai. 

(Surah Taha:20/5) 

5. AIIah, har ek cheez ke waahid khaliq ka farmaan hai 

"Rahmaan woh hai jis ne aasmaanon aur zameen aur jo 
kuchh bhi inke darmiyaan hai (sab) ki takhleeq 6 din mein ki 
phir arsh par qaayem huwa pas aap iske baare mein kisi 
khabar geer se hi poochhye" (Surah Furqaan:25/59) 

6. Allah Al-hakeem ka farmaan hai : 

"Allah woh hai jis ne aasmaanon aur zameen aur jo kuchh 
inke darmiyaan hai (sab) ki takhleeq 6 din mein ki phir arsh 
par qaayem huwa (Allah ke saamne) Allah ke elaawah turn 
sab ka koyi madad gaar nahin aur na hi koyi sifaarish karne 
waala kiya turn log yaad nahin rakhte." (Surah Sajdah:32/4) 

7. Allah Al-Kareem ka farmaan hai::: 


"Allah woh hai jis ne aasmaanon aur zameen ki takhleeq 6 
din mein ki phir arsh par qaayem huwa woh jaanta hai jo 
kuchh zameen mein daakhil hota hai aur jo kuchh zameen se 
nikalta hai, aur jo kuchh aasmaan se utarta hai aur aasmaan 
mein chadhta hai aur turn log jahaan kahin bhi ho woh turn 
logon ke saath hai aur jo kuchh turn log karte ho Allah woh 
sab dekhta hai." (Surah Hadeed:57/4) 

Iss mandarjah baala aayat-e-mubarakah mein hamaare iss 
rawaan mauzu ki daleel ke saath saath ek aur baat ki bhi 
wazaahat hai, jiske baare mein aksar log ghalat fahmi ka 
shikaar hote hain, aur woh hai Allah Ta'ala ki "mayiyat" yani 
uska saath hona, jis ke baare mein umooman yeh khayaal 
kiya jaata hai ke Allah subhaanahu wa Ta'ala apni 
zaat-e-mubaarak ke zariy'e kisi ke saath hota hai, jo ke durust 
nahin hai kyun ke Allah jalla jalaalahu ne khud hi apni 
ma yiyat ki kaifiyat Dayaan farmate huye irshaad farmaya: 
"aur jo kuchh turn log karte ho Allah woh sab dekhta hai" 
ya'ni Allah subhaanahu wa Ta'ala ka saath hona uske ilm-o- 
qudrat, samaa at-o-basaarat ke zaryie' hai, na ke uski 
zaat-e-mubaarak ke wajood paak ke saath kisi ke saath hona 
hai, INSHA ALLAH iss mauzu par baat phir kisi waqt, 

8. Allah Al-Mo'iz ka farmaan hai::: 

Jo (koyi) izzat chaahta hai to (woh yeh jaan rakkhe ke) 
tamaam tar izzat Allah ke liye hai (ya'ni izzat dene waala wahi 

hai ) paak baatein uss (Allah) ki taraf chadhti hain aur nek 
amal apne karne waale ko buland karta hai aur jo log 
buraayiyaan karte hain unke liye shadeed azaab hai aur unki 
buri chaal hi neest-o-naabood hogi" (Surah Faatir: 35 / 10 ) 

9 . Allah zil ma'aarij ka farmaan hai::: 

Sawaal karne waale ne azaab ke baare mein sawaal kiya jo 
waaqe' hone wala hai. kaafiron ke liye uss azaab ko door 
karne waala koyi bhi nahin. Allah ki taraf se (Allah wahi hai) 
jo (Aasmaanon ki) seedhiyon ka malik hai. Uss (Allah) ki taraf 
farishte aur Rooh (inhi seedhiyon ke zariy'e) chadhte hain, ek 
(aise) din mein jis ki miqdaar (tumhaari ginti ke mutaabiq) 
50,000 saal ke baraabar hai" (Surah Ma'aarij:70/l-4) 

10. AIIahul A'ala ka farman hai: 

"Woh (Allah)aasmaan se lekar zameen tak (har) kaam ki 
tadbeer farmata hai phir woh (kaam) ek aise din mein jiski 
miqdaar tumhaari ginti ke mutaabiq ek 1000 saal hai Allah ki 
taraf chadh jaata hai" (Surah Sajdah:32/5) 

11. Allah Al-a'liyyul qadeer ka farman hai: 

"Woh (ya'ni farishte) apne oupar se apne rab se darte hain 
aur jo hukm unhein diya jaata hai ke mutaabiq (har) kaam 
karte hain" (Surah Nahal:16/50) 

Allah Ta'ala ke mandarjah baala faraameen se saaf aur 
waazeh taur par samajh mein aata hai ke Allah Ta'ala apni 
tamaam tar makhlooq ke oupar, usse juda aur buland hai, kisi 
lafz ki koyi tashreeh ya taweel karne se pahle humein Allah 
Ta'ala ke yeh darj zel faraameen bhi zahan mein rakhne 
chaahin jin mein Allah Ta'ala ne apne Rasool-e-Akram 0 ko 
mukhaatab farmaa kar, unke ummatyon ko Nabi 0 ke 
mansab-e-resaalat ki zimme daariyon mein se sab se aham 
zimme daari bataayi hai aur humein yeh samjhaaya ke Allah 
Ta'ala ke faraameen mubarakah ko Allah ke Rasoolullah 0 ki 
bayaan kardah qauli aur amli tafseer, sharah aur ta'leemaat 
ke mutaabiq samajhna hai, na ke apni aqal-o-soch, mezaaj, 
pasand wa naapasand aur apne khud saakhtah jehaalat 
zadah falsafon ke mutaabiq: "Aur (aye muhammad) hum ne 

aap ki taraf zikr (qur'an) naazil kiya taake aap logon ke liye 
waazeh farmaayein ke unki taraf kiya utaara gaya hai aur 


aur mazeed taakeed farmaayi ke::: 

"Aur (Aye Muhammad) hum ne aap ki taraf yeh kitab sirf 
isliye utaari hai ke yeh log jis (cheez) mein (bhi) ikhtelaaf 
karte hain aap in logon par (is kitab ke mutabiq) woh (cheez) 
waazeh farmaa deejiye, aur (hum ne yeh kitab) eemaan 
waalon ke liye hidaayat aur rahmat (banaakar naazil ki hai)' 1 


Allah ta’ala ke faraameen ki tafseer aur sharah ki 
zimmedaari Allah ki taraf se apne Rasoolullah ko di gayi 
hai har kas wa naakas ko yeh ijaazat nahin ke woh apni marzi 
se, ya apni soch-o-fikr ke mutabiq, y a uske zahan par 
musallat falsafon aur shara'an naa maqbool khud saakhtah 
kasotiyon ki benaa par qur'an paak ki aayaat-e-mubaarakah 
ki aisi tafseer ya sharah kare jo Allah ya Rasoolullah ki 
sahih saabit shudah sunnat-e-mubaarakah ke mutaabiq na 
hon, aur jab uski jehaalat zadah sochein aur falsafe qur'an 
kareem ki aayaat-e-shareefa ke zariye mardood qaraar paaye 
to aayaat-e-shareefa ki baatil ta'wilaat karne lage, aur jab 
uski baatil ta'wilaat sahih saabit shudah sunnat-e- 
mubaarakah ke zariy'e mardood qaraar paayein to sunnat-e- 
mubaarakah ka hi inkaar karne lage, pas Allah ke muqarrar 
kardah tafheem qur'an ke iss durust manhaj ke mutaabiq, 
Allah tabaarak wa Ta'ala ki zaat paak ke tamaam tar 
makhlooq se juda, alag aur buland hone ki sifat ke bayaan 
waali aayaat-e-mubaarakah ke ba'd ab hum yeh muta'lah 
karte hain ke Allah Ar-Raheem ke Rasool-e-Kareem 
Muhammad £% ne apne Allah ki in baaton aur Allah ki iss 
sifat-e-u'lu ya'ni tamaam tar makhlooq se juda, alag aur 
buland hone ke baare mein kiya farmaya hai? uske ba'd 
INSHA ALLAH jaisa ke pahle kaha gaya hai sahaaba A 
Tabey'een, Tabe 1 Tabe’yeen aur aimma , ke aqwaal, phir 
aap faislah keejiyega ke Allah Ta'ala oupar hai? ya 


taake woh ghaur karein". 


(Surah Nahal:16/44) 


(Nahal:16/64) 

1 1 


ma aazallah har jagah muntashir jise aam taur par har jagah 
maujood hone ke alfaaz mein bhi zikr kiya jaata hai? ya kahin 
aur? aur Allah Ta'ala ne khud apne baare mein aur Allah ke 
Rasool & ne jo kuchh Allab ke baare mein bataaya hai woh 
kahna kufr hai ya uske khilaaf kahna??? "Pas ibrat haasil karo 


aye baseerat waalo", 

Allah Ta'ala ke faraameen ke ba'd ab INSHA ALLAH hum 


Allah ke Rasool-e-kareem Muhammad iSj& ke irshaadaat jo 
bila shak-o-shubah Allah ki wahi ke mutaabiq un ki 
zabaan-e-mubaarak se ada huye, un irshaadaat ka muta'lah 


karte hain. 


Rasoolullah iSl ke faraameen 

Oupar zikr shudah aayaat-e-mubaarakah ke ba'd ab INSHA 
ALLAH ahaadees-e-shareefah zikr karta boon aayiye dekhte 
hain ke Allah ke Rasool ne Allah ki iss sifat-e-U'lu ya'ni 
tamaam tar makhlooq se juda aur buland hone ke baare 
mein kiya farmaya hai::: 

l.:::Mu'aawiyah Ibnul Hakam Assulami 4 -- ka kahna hai "ek 
dafa' main Rasoolullah A ki imaamat-e- mubaarakah mein 
namaaz padh raha tha ke namazyon mein se kisi ko 
chheenk aayi to main ne kaha "Allah turn par raham kare", 
to logon ne mujhe kankhiyon se dekha, to main ne kaha: 
"meri maan mujhe kho de turn log mujhe iss tarah kyun 
dekh rahe ho", to un sab ne apne haath apni raanon par 
maare, to main jaan gaya ke yeh log mujhe khaamoosh 
karwa rahe hain to main khaamoosh hogaya, mere maan 
baap un '&> par qurbaan hon main ne un iA se pahle aur na 
hi ba'd mein un ki tarah behtareen ta'leem dene waala 
achchha ustaad koyi nahin dekha, ke jab Rasoolullah M 
apni namaaz se farigh huye, to unhon ne na to mujhe 
daanta na hi mujhe maara na mujhe bura kaha, balke sirf 
itna farmaya ke "Yeh namaaz hai iss mein insaanon ki 
baatein jaayez nahin hain yeh (namaaz) to tasbeeh hai, 
takbeer hai aur qur'an padhna hai) ya jaise bhi Rasoolullah 

9i ne farmaya: main ne arz kiya "ya rasoolallah main abhi 
abhi jaahiliyat mein tha, aur Allah hamaare paas islam le kar 
aaya aur hum mein se kuchh log kaahinon ke paas jaate 
hain", to irshaad farmaya: "Turn un (kaahinon) ke paas mat 
jaana", 

Main ne phir arz kiya "Hum mein se kuchh log parindon ke 
zariye' shugoon lete hain" to Irshaad farmaya: Yeh aisi cheez 
hai jo woh log apne seenon mein paate hain lekin yeh kaam 
unhein (apne kamon) se roke nahin"(Ya'ni shugoon 
waghairah mat liya karein warnah iss badaqeedgi ki wajah se 
shugoon baazi karne waale log apne kaamon se ruk jaate 
hain aur unhein apne kaamon se rukna nahin chaahiye), 

Ibnus Sabbah (Imam Muslim Wjt’j ki taraf se sanad mein 
sab se pahle raawiA'L^y) ka kahna hai ke (yeh shugoon baazi 
tumhein (apne kaamon) se mat roke) 

(Aage phir Mu'aawiyah Binul Hakam ka kahna hai) phir 
main ne arz kiya: "Hum mein se kuchh log lakeerein banaate 
hain" (Ya'ni zaayichah baazi karte hain jo kaahinon ke 
kaamon mein se hai), 

to irshaad farmaya:::Nabiyon ^mein se ek Nabi khat 
kashi kiya karte the pas agar kisi ka khat Uss Nabi (-&£'■) ke 
khat ke muaafiq ho jaaye to thheek hai) 


(yeh ek naamumkin kaam hai, kyun ke Ambiya ko 

Allah ki taraf se wahi hoti thi aur unko diye jaane waale 
khusoosi uloom mein se yeh ek llm ek Nabi v fctii ko diya gaya 
tha, lehaaza uss ilm ka husool jo sirf wahi ke zariye' kisi nabi 
ya Rasoool ko khaas taur par diya gaya ho, kisi ghair Nabi ke 
liye na mumkin hai, aur yahi baat samjhaane ke liye yahaan 
Rasoolullah # ne yeh andaaz-e-bayaan ikhtiyaar farmaya 
hai), phir Mu'aawiyah 4k ne Rasoolullah ;&> ki khidmat-e 
-aqdas mein pesh aane waale apne ek aur waaqiya' ka zikr 
kiya ke::: "mere paas ek baandi hai jo Ohud (pahaad) ke 
saamne aur ird gird meri bakriyaan charaaya karti thi ek din 
main ne dekha ke uski (nigraani mein meri) jo bakriyaan thin 
un mein se ek ko bhediya le gaya, main Aadm ki aulaad mein 

se ek aadmi hoon jis tarah baaqi sab aadmi ghamgeen hote 
hain main bhi usi tarah ghamgeen hota hoon, lekin main ne 
(iss ghum mein) ise ek thhappad maar diya, to main 
Rasoolullah .0> ke paas aaya kyun ke use thappad maarna 
mere liye (dil par) bad a (bojh) ban gaya tha, main ne arz kiya, 
"Aye Allah ke Rasool kiya main use aazaad na kar doon?", to 
Rasoolullah & ne irshaad farmaya::: Uss baandi ko mere 
paas laao, to main uss baandi ko lekar (phir dobaarah) haazir 
huwa, to Rasoolullah ne usse daryaaft farmaya::: Allah 
kahaan hai?, "Uss baandi ne jawaaban arz kiya" "aasmaan 
par, Phir daryaaft farmaya: (Main kaun hoon?) Uss baandi 
ne jawaaban arz kiya "aap Allah ke Rasool hain", to 
Rasoolullah ne mujhe hukm farmaya: ise aazaad kardo 
yeh eemaan waali hai." 

(Sahih Muslim:537, kitabul Masaajid wa mawaazihussalaat, Baab:7 
Baab Tahreemil Kalaam fissalaat wa nuskhi maa kaana min ibaahatin) 

Zara ghaur keejiye ke Rasoolullah ne baandi se kiya 
poochha aur uss baandi ne kiya jawaab diya??? 

Gaur keejiye Rasoolullah ne uss baandi ka eemaan 
jaanchne ke liye, uske eemaan ki durustagi jaanchne ke liye, 
sirf do baatein daryaaft farmaayin, Allah ki ek zaat mubaarak 
ke baare mein sawaal kiya ke Allah kahaan hai? 

Eemaanyaaat ke baare mein koyi tafseel daryaaft nahin 
farmayi, aur un ki apni zaat-e-mubarak ke baare mein ek 
sawaal farmya ke unki haisyat wa rutbah kiya hai?, aur uss 
baandi ke mukhtasar se jawaab ki bena par Rasoolullah ne 
uske eemaan waali hone ki gawaahi di, jis jawaab mein Allah 
ki zaat-e-mubaarak ke baare mein uss baandi ne yeh kahaa 
ke "Allah aasmaan par hai" 

Ab zara kuchh mazeed tawajjoh se ghaur farmaayiye ke 
agar Allah Ta’ala ke liye yeh kahna kufr hai ke woh oupar hai, 
aasmaanon se oupar hai, apni tamaam tar makhlooq se 
oupar hai, to phir iss baat par, ya aisa kahne waalon par kufr 
ka fatwaa lagaane waale log sachche hain? ya uss baandi ko 
eemaan waali qaraar dene waale hamaare Nabi Kareem ' 0 > 

un par mere baap qurbaan hon sacbche hain??? 

Iss hadees shareef ko umooman "Hadeesul Jaariyah" kahaa 
jaata hai, iss hadees mein aur bhi bahut se masaayel 
muyassar hote hain, Alhamdulillah in sab ka zikr ek alag 
mazmoon "hadeesul Jaariyah, ek hadees mein 9 masaayel ka 
bayaan" main karchuka hoon. 

2::: Abu Hurairah ka farmaan hai ke Rasoolullah # ne 
farmaya:Jab raat ka aakhri teesra pahar hota hai to 
hamaara rab tabaarak wa ta'ala har raat mein dunya ke 
aasmaan ki taraf utarta hai aur farmaata hai" "Kaun hai jo 
(iss waqt) mujh se dua' kare ke main uski dua' qubool 
karun, kaun hai jo (iss waqt) mujh se koyi sawaal kare ke 
main uska sawaal poora karun, kaun hai jo (iss waqt) mujh 
se maghfirat talab kare ke main uski maghfirat karun" 

(Sahih Bukhari: Abwaabut tahajjud/Baab:14, Sahih Muslim:758, 
kitab salatul musaafireen wa qasaruha, Baab:24) 
Qaariyeen-e-Kiraam, Iss mazkoorah baala hadees shareef 
ko bhi ghaur se padhye ke Rasoolullah r* hamaare rab Allah 
azzawajal ke baare mein kiya farma rahe hain, pas agar yeh 
kahna kufr hai ke Allah oupar hai to kufr ka fatwa lagaane 
waale Rasoolullah # ke iss farmaan par kiya fatwa 
lagaayeinge?? 

3::: Abu Hurairah 4: kahte hain ke Rasoolullah & ne irshaad 
farmaya: Raat ke farishte aur din ke farishte turn logon 
mein ek doosre ke peechhe aate hain aur namaaz-e-asr aur 
namaaz-e-fajr ke waqt ekhatthhe hote hain (ya'ni farishton 
ka ek giroh fajr ke waqt aata hai aur asr tak rahta hai, yeh 
din ke farishte hain aur doosra giroh asr ke waqt aata hai 
aur fajr tak rahta hai yeh raat ke farishte hain) phir woh 
farishte jinhon ne tumhaare darmiyaan raat guzaari hoti hai 
(Ya'ni asr ke waqt aane waale farishte) oupar (Allah ki taraf) 
chadhte hain to (wahaan) unka rab un se poochhta hai, 
jabke woh bandon ke baare mein farishton se ziyaadah 
jaanta hai, turn ne mere bandon ko kis haal mein chhoda? 
to farishte kahte hain jab hum ne unhein chhoda to woh log 

namaaz padh rahe the aur jab hum unke paas gaye to woh 
namaaz padh rahe the) (Sahih Muslim:632, Kitabul Masaajid wa 
mawaazeissalaat, Baab:37 ki pahli hadees, Sahih Bukhari:555, kitab 
mawaaqeetussalaat, Baab:16 ki doosri hadees, Sahih Ibne 
Khuzaimah:321, Kitabus- salaat Baab:12 ki pahli hadees, sahih Ibne 
Hibban: Hadees:1736, Kitabussalaat: baab,9, Muattah Imam Malik, 
Hadees:416,Sunan Nasai:489, kitabusslaat, Baab:21) 

4:::Abu Hurairah 4e- se hi rivaayat hai ke Rasoolullah & ne 
irshaad farmaya: Beshak Allah ke kuchh aise farishte hain jo 
(zameen mein) chalte phirte hi rahte hain, aur (Allah ke)zikr 
ki majlison ki talaash mein rahte hain, jab woh koyi aisi 
majlis paate hain jis mein (Allah ka) zikr ho rahaa ho to woh 
zikr karne walon ke saath baithh jaate hain aur ek doosre ko 
apne paron se dhaanp lete hain, yahaan tak ke unke aur 
dunya waale aasmaan ke saari jagah mein woh farishte 
bhar jaate hain, aur phir jab alag hote hai to aasmaan ki 
taraf chadhte aur buland hote hain. Rasoolullah # ne 
mazeed farmaya: to (wahaan) Allah azzawajal farishton se 
poochhta hai ke "turn sab kahan se aaye ho?" jab ke Allah 
farishton ke baare mein khud un se ziyaada jaanta hai, to 
farishte jawaaban arz karte hain" Hum aap ke un bandon ke 
paas se aaye hain jo zameen mein aap ki paakeezgi, aur 
aapki badaayi, aur uloohiyat mein aapki wahdaaniyat, aur 
aap ki ta'reef bayaan karte hain, aur aap se sawaal karte 
hain)(Sahih Muslim:7015, kitabuzzikr waddua' wattaubah, Baab:81) 
Qaariyeen-e-Kiraam, Mulaahizah farmaaiye, aur baghaur 
mulaahizah farmaaiye ke in donon ahaadees-e-mubaarakah 
mein Rasoolullah 0* farishton ka Allah ki taraf chadhne ka 
zikr farmaa rahe hain, aur ghaur farmaaiye ke chadhaa oupar 
ki taraf jaata hai ya kisi aur taraf???? 

Agar Allah Ta'ala apni zaat-e-mubarak ke saath har jagah 
maujood ho to Rasoolullah^ farishton ke Allah ki taraf 
chadhne ka zikr na farmaate, balke kuchh yun kahaa jaata ke 
farishte apne rab ke paas hi hote hain kyun ke woh to har 
jagah maujood hai lehaaza farishton ko kahin se kahin, kisi 

taraf jaane, chadhne utarne ki koyi zaroorat hi na hoti. 
5:::Ubai Sayeedul Khudri ^ Yaman se laayi jaane waali 
zakaat ki taqseem ka ek waaqiya' bayaan karte huye kahte 
hain ke Rasoolullah # ne farmaya:::Kiya turn log mujhe 
amaanat daar nahin jaante jabke main uski taraf se 
amaanat daar hoon jo aasmaan par hai aur mujhe 
subah-o-shaam aasmaan se khabar aati hai. 


(Sahih Bukhari:4351, Sahih Muslim:2500) 

Ek daf'a phir ghaur famaaiye muhtaram qaariyeen ke woh 
kaun hai jis ki taraf se Rasoolullah amaanat daar muqarrar 
the??? 

Jis ne apne paighaamaat aur ahkaamaat ko amaanat daari 
se uske bandon tak pahunchaane ki zimme daari Rasoolullah 
.# ko ataa' famaayi thi??? 

be shak woh Allah hi hai ; aur beshak woh aasmaanon ke 
oupar hai, aur be shak usi ki taraf se aasmaanon ke oupar se 
subah-o-shaam Rasoolullah #• ki taraf wahi aati thi. 

6:::Abu Hurairah A: kahte hain ke Rasoolullah# ne 
farmaya :"Jis ne paak (halaal) kamaayi se khujoor ke 
baraabar bhi sadqah kiya aur (yaad rakkho ke) Allah ki taraf 
paakeezah (cheez) ke elaawah aur kuchh nahin chadhta to 
Allah uss sadqah ko apne seedhe haath mein qubool 
farmaata hai aur uss sadqah ko sadqah karne waale ke liye 
badhaata hai yahaan tak woh pahaad ke baraabar ho jaata 
hai "- (Sahih Bukhari:7430) 

Iss mazkoorah baala hadees mein bhi badi wazaahat se 
bataaya gaya hai ke Allah Tabaarak wa Ta’ala har jagah 
maujood nahin balke bulandi par hai, aur jaisa ke pahle zikr 
kardah aayaat-e-shareefah aur ahaadees-e-mubaarakah 
mein bayaan huwa hai ke woh bulandi aasmaanon se bhi 
buland, arsh se bhi oupar hai, iss hadees mubaarakah mein 
hamaare rawaan mauzu ke elaawah do aur ahum masaayel 
ka faislah bhi hai::: 

l:AI!ah halaal wa paak cheez ke elaawah kuchh qubool nahin 
karta, aur, ::2::Allah Ta'ala ka haath bhi hai, pas jo log Allah 

Ta'ala ki sifaat ki mukhtalif khud saakhtah ta'wilaat karte 
hain woh itna hi khayaal kar liya karein ke koyi kuchh bhi ho 
Allah ke Rasool 0 se badh kar Allah ko jaanne waala nahin 
ho sakta, pas agar woh koyi aisi baat kahta ya maanta hai jo 
Allah ke Rasool '5% ki ta'leemaat ke khilaaf hai to woh 
Rasoolullah^ ka mukhaalif wa naafarmaan hai, aur jo 
Rasoolullah 'g> ka mukhaalif-o-naafarmaan huwa woh 
Allah ka mukhaalif wa naafarmaan huwa. kyun ke Allah 
Ta ala ka farmaan hai: aur jis ne Rasool ki taabe 1 farmaani 
ki uss ne Allah ki hi taabe' farmaani ki" (Surah Nisa:80) 

Allah Subhaanahu wa Ta'ala ke iss farmaan ka mafhoom 
yeh huwa ke: "Jis ne Rasoolullah 0-- ki naafar maani ki"usne 
Allah ki naafarmaani ki. 

::7::Abu Hurairah 4- kahte hain ke Rasoolullah 0 ne 
farmaya: Uski qasam jis ke haath mein meri jaan hai jab 
koyi khaawind apni biwi ko apne bistar par bulaaye aur woh 
biwi inkaar kare to woh woh jo aasmaan par hai uss aurat 
se uss waqt tak naaraaz rahta hai jab tak uss aurat ka 
khaawind usse raazi nahin hota" (Sahih Muslim:1436) 

Ji, kaun hai jo apne khaawind ki baat na maanne waali aurat 
par naaraaz hota hai, aur woh naraaz hone waala aasmaan se 
oupar hai, yaqeenan Allah Tabaarak wa Ta'ala hi hai. 

: : 8 : : Abd u 1 1 a h bin Amr bin Aas j kahte hair, ke 

Rasoolullah 0 ne farmaya: "Raham karne waalon par 
rahmaan raham karta hai, turn un par raham karo jo 
zameen par hain, turn par woh raham karega jo aasmaan 
par hai (Sunan Tirmezi.'1920, Sunan Abu Dawood:4931, Musannaf 
Ibne Abi Shayba, Silsilah ahaadeesis-sahiha:925) 

Kaun hai, jo aasmaan ke oupar hai aur zameen par raham 
karne waale par raham karta hai, Ar-Rahmaan, yaqeenan 
Allah paak hi hai aur aasmaanon se upar hi hai. 

::9::Abu Hurairah kahte hain ke Rasoolullah ne 
farmaya: "Jab Allah takhleeq mukammal kar chuka to uss ne 
apni kitab mein likha ke meri rahmat mere ghusse par 
ghaalib hogi woh kitaab Allah ke paas hai arsh ke oupar" 

(Sahih Bukhari:3194, Sahih Muslim:2751) 

Mohtaram qaariyeen, yahaan ruk kar, ek dafa 1 phir ghaur 
farmaaiye, Allah ke Rasool saaf bata rahe hain ke Allah 
Ta'ala arsh ke oupar hai, har jagah nahin, Aaayiye dekhte 
hain ke arsh kahaan hai, kahin aisa to nahin arsh yahin kahin 


ho aur Allah bhi??? 

::10::Abu Hurairah kahte hain ke Rasoolullah .# ne 
farmaya: "Jo Allah aur uske Rasool par eemaan laaya aur 
namaaz adaa karta raha aur ramzaan ke roze rakhta raha, to 
Allah par (uska) yeh haq hai ke Allah use jannat mein 
daakhil kare khah usne Allah ki raah mein jehaad kiya ho ya 
apni basti mein hi zindagi guzaari ho." 

Sahaba ,> ne kaha: :: Aye Allah ke Rasool kiya hum logon ko 
yeh khushkhabri sunaayen? to Rasoolullah ££ ne farmaya: 
"Allah ne Allah ki raah mein jehaad karne waalon ke liye 
jannat mein 100 darjaat bana rakkhe hain har do darjaate ke 
darmiyaan itna faaslah hai jitna zameen aur aasmaan ke 
darmiyaan hai, lehaaza jab turn Allah se sawaal karo to 
firdaus maango kyun ke woh jannat ka darmiyaani aur sab se 
buland muqaam hai, main samajhta hoon ke uske oupar 
Rahmaan ka arsh hai jis mein se jannat ke darya phootte 
hain" (Sahih Bukhari:2790) 

Imam Bukaari ne iss haddess ki rivaayat ke ba'd ta’leeqan 
likha ke Muhammad bin Faleeh ne apne waalid se rivaayat 
kiya hai "Aur usse oupar Rahmaan ka arsh hai" ya'ni oupar 
zikr kardah rivaayat mein raavi ki taraf se iss jumle ke baare 
mein jo lafz "Uraahujke zari'ye shak ka izhaar huwa hai woh 
iss doosri sanad ke zari'ye khatam hojaata hai. 

Iss hadees-e-mubaarak ke zariye' humein yeh pata chalta 
hai ke Allah ka arsh jis se oupar Allah Ta'ala khud mustawi 
hai, woh arsh firdaus Al-a'ala se bhi oupar hai, yahin kahin 
nahin, lehaaza Allah Tabaarak wa Ta'ala apni zaat paak ke 
saath har jagah maujood ya qaayem nahin. 

::ll::Jareer v kahte hain ke Rasoolullah ne farmaya: "Jo 
un par raham nahin karta jo zameen par hain uss par woh 

raham nahin karta jo aasmaan par hai" (Al-Mojamul Kabeer 
littabraani:2497, Targheebut Tarheeb:3411), Imam Al-Munziri ... ka 
kahna hai ke (Imam) Tabraani p P?,) ne yeh hadees bahut achchhi 
aur mazboot sanad se rivaayat ki hai, aur Imam Albani rahimahullah 
ne bhi iss baat ki taayeed ki hai aur iss rivaayat ko "Sahih Lighayrihi" 
qaraar diya, Sahih Targheeb wattarheeb:2255) 

..12::Salmaan Al-farsi ->. kahte hain ke Rasoolullah ne 
farmaya: "Tumhaara rab Tabaarak wa Ta'ala bahut haya 
karne waala aur buzurgi waala hai, jab uska koyi bandah 
uski taraf apne donon haath buland karta hai to Allah iss 
baat se haya' karta hai ke woh uss bande ke haathon ko 
khaali lautaade" 

(Sunan Abu Dawood:1485, Sunan Tirmezi:3556, Imam Albani 
ne kaha ke yeh hadees sahih hai), 

Agar Allah har jagah maujood hai to aage peechhe dayein 
baayein kisi bhi taraf haath phaila kar dua' karli jaani 
chaahiye, aasmaan ki taraf oupar ki taraf haath kyun 
uthhaaye jaate hain aur dauraan-e-dua 1 nazrein uthha uthha 
kar bhi aasmaan ki taraf, oupar ki taraf dekhte hain jo iss baat 
ki daleel hai ke unke dil mein yeh bhi hai ke hum jis Allah se 
dua' maang rahe hain woh oupar hi hai. 

::13::Abdullah Ibne Umar .. kahte hain ke Rasoolullah ne 
farmaya:"Mazloom ki bad dua 1 se daro kyun ke woh 
chingaari ki tarah aasmaan ki taraf chadhti hai (Al-mustadrak 
alasahihain lil haakim, Mustadrak Hakim, 81, Imam Hakim ne kaha 
ke yeh hadees imam muslim ki sharaayet ke mutabiq sahih hai, aur 
Imam Albaani ne bhi sahih qaraar diya, As-silsilatus sahiha:871) 
Mazloom ki dua' aasmaan ki taraf chadhti hai, kyun uss 
taraf chadhti hai??? agar Allah Ta'ala har jagah maujood wa 
qaayem hai to phir dua' ko kisi bhi taraf chal padna chaahiye, 
lekin Allah ke Rasool ki ataa' kardah iss khabar ke 
mutaabiq to mazloom ki dua' aasmaan ki taraf chadti hai, 
kyun ke wahaan tamaam tar makhlooq se buland, alag aur 
juda unka akela khaliq Allah hota hai, jis ne dua'yein qubool 
wa radd karna hoti hain, 

Iss hadees paak mein hamein mazloom ki taraf se ki jaane 
waali bad dua 1 se bachne ki ta’leem bhi di gayi hai, ya'ni zulm 
karne se baaz rahne ki ta'leem di gayi hai kyun ke jab hum kisi 
par zulm nahin karenge to koyi bahaisyat mazloom hamaare 
liye bad dua' nahin karega mazloom ki bad dua’ ke baare 
mein Rasoolullah -> ka yeh farmaan bhi hai ke ""Mazloom ki 
bad dua' se bacho kyun ke uske aur Allah ke darmiyaan koyi 
pardah nahin hota." 

(Sahih Bukhari: 2316, Sahih Muslim:19, Kitabul Eemaan Baab.7) 

Zulm, mazloom ya uski bad dua' meri iss kitab ka mauzu 
nahin, pas apne mauzu' ki taraf waapas aate huye ek dafa’ 
phir aap ki tawajjoh iss taraf mabzool karwaata hoon ke iss 
hadees-e-mubaarak se bhi yahi pata chalta hai ke chunke 
mazloom ki bad dua' aur Allah ke darmiyaan koyi pardah 
nahin lehaaza woh bad dua' aasmaanon ki taraf isi liye 
chadhti hai ke wahaan aasmaanon se buland, apne Arsh se 
oupar istawaa farmaye huye Arsh samet apni tamaam tar 
makhlooq se buland alag aur juda, Allah ke paas pahunche. 
::14::An-nawaas bin Sam'aan Al-kalabi fitna-e- dajjaa! ke 
aur yajooj maajooj ke nikalne aur qatl wa ghaarat giri karne 
ki khabaron par mushtamil ek Iambi hadees bayaan karte 
huye kahte hain ke Rasoolullah ne farmaya:"Phir yaajooj 
maajooj chal padenge aur khamr naami pahaad ke paas ja 
pahuncheinge, aur yeh pahaad baitul Muqaddas waala 
pahaad hai (jab wahaan pahuncheinge) to kaheinge jo log 
zameen par the unhein to hum qatl kar chuke, chalo ab jo 
aasmaan par hai use qatl karein, yeh kahte huye woh apne 
teer aasmaan ki taraf phekenge to Allah unke teeron ko 
khoon ki tarah surkh karke unki taraf palta dega" 


(Sahih Muslim:2937, Kitabul Fitan wa ashraatussaa': baab:20, Sunan 


Nasai:2240, Kitabul Fitan:Baab:59) 

::15:: Jaabir bin Abdullah 4H Rasoolullah ka khutbah hajj 
bayaan karte huye kahte hain ke Rasoolullah xp ne 
farmaya: "Aur turn logon ke mere baare mein poochha 
jaayega to turn log kiya kahoge" sab ne jawaab diya "Hum 

gawaahi denge ke aap ne (Allah ke paighaamaat ki) 
tableegh farma di, aur (resaalat-o-nabuwwat ka) haq adaa 
kar diya aur naseehat farma di." 


•"to Rasoolullah # ne apni shahaadat waali ungli se logon 
ki taraf ishaarah farmaate phir use aasmaan ki taraf uthhaate 
aur irshaad farmaya, "Aye Allah gawaah rah, Rasoolullah # 
ne aisa teen martabah kiya aur farmaya" 

(Sahih Muslim:1218, Kitabul Hajj, Baab: 19, Hujjatunnabi S&) 

Rasoolullah S ke in faraameen mein saaf saaf waazeh hota 
taur par yeh ta'leem di gayi hai ke Allah Tabaarak wa Ta'ala 
arsh se oupar hai aur apni tamaam makhlooq ke tamaam 
ahwaal jaanta hai, ummeed to nahin ke koyi saahib-e 
-eemaan Allah aur Rasooullah ke yeh faraameen padhne 
ke ba’d bhi Allah Ta'ala ko har jagah maujood samajhta rahe, 
aur Allah ko oupar kahne ko kufr kahe,Mazeed tasalli wa 
tashaffi ke liye, aur jaisa ke main ne aaghaaz mein likha tha, 
usi tarteeb ke mutaabiq INSHA ALLAH Sahaaba # 

Taaba yeen, aur Taba' Tabayeen nsf , ke aqwaal pesh 
karunga, aur INSHA ALLAH uske ba'd apne tamaam 
musalmaan bhaiyon aur bil khusoos apne aise musalmaanon 
bhaiyon bahnon ke liye jo apne apne ikhtiyaar kardah 
aimmah kiraam^i^ j ya Ualaama^'iT' . ki baat ko hi fauqiyat 
dena deen samajhte hain, khaah unki baat Allah aur uske 
Rasool # ki baat ki muwaafiqat na rakhti ho, mere woh 
bhayi bahan phir bhi unhi baaton ko durust maante hain, aise 
bhaiyon bahnon ke liye ummat ke imamon ke aqwaal naqal 
karunga taake unke liye bhi mazeed tasalli ka baayi's ho jaaye 
INSHA ALLAH, aur haq jaanne use samajhne aur uss par 
eemaan laane ki taufeeq Allah hi dene waala hai. 

INSHA ALLAH Sahaaba Jv Tabe'yeen, Taba' Tabeyeen aur 
aimmah , jamee'an ke aqwaal ke ba'd Allah Tabaarak wa 
Ta'ala ki zaat paak se muta'alliq iss aham aqeede ke baare 
mein paaye jaane waale shukook-o-shubhaat ka zikr karte 
huye unka jawaab pesh karunga. 

SAHAABA A KE AQWAAL 

Saabqah zikr shudah aayaate-e-quraniyah ke aur 
ahaadees-e -nabwiya '&> ke ba'd ab sahaaba A ke aqwaal 
muiaahizah farmaaiye, 

l:::Abdullah bin Umar 4e kahte hain: "Rasoolullah ki 
wafaat ke ba'd Rasoolullah ke pahle bila fasl khaleefah 
Ameerul Mo'mineen Abu Bakr Siddeeque 4* Aap .54 ke 
hujre mein aaye aur jhuk kar Aap 54 ki mayyat mubaarak ko 
maathe par bosa diya aur farmaya: "Aap par mere maan 
baap qurbaan hon aap zindagi mein bhi paakizah the aur 
mar kar bhi paakizah hain aur phir baahar tahsreef laaye 
aur sahaba 4-: se khitaab farmaate huye irshaad farmaya: 
"Aye logo agar Muhammad (54) tumhaare ma'bood the jin 
ki turn ibaadat karte the to phir jaan lo ke tumhaare (woh) 
ma'bood (Muhammad 54) faut ho gaye hain aur agar turn 
logon ka ma'bood woh hai jo aasmaan par hai to phir 
tumhaara ma'bood nahin rnara."(lmam Bukhari ki "Taareekhul 
Kabeer" hadees:623, Musannaf Ibne Abi shaybah:37021. Imam 
Zahabi aur Imam Sakhaawi ne ise sahih qaraar diya.) 

2:::Qais kahte hain: "Jab ameerul Momineen Umar 
shaam gaye to woh apni wountni par sawaar the, logon ne 
unse kaha agar aap ghode par sawaar hote to achchha tha 
kyun ke aap se milne ke liye bade bade log aaye hain to 
ba'd Rasoolullah 54 ke doosre bila fasl khaleefah Ameerul 
Momineen Umar Farooque ^ ne farmaya: "Kiya main turn 
logon ko yahaan se dikhaayi nahin de raha, bila shak faisle 
to wahaan se hote hain aur yeh kahte huye apni ungli se 
aasmaan ki taraf isharah kiya" 

(Musannaf Ibne Abi Shayba:34443,33844, Imam Albani ne kaha ke 
iski sanad Bukhari aur Muslim ki sharaayet ke mutaabiq sahih hai.) 

3:::AL-Haafiz Al-Qazi Abu Ahmad Muhammad bin Ahmad 
Al-asaal Al-Asbahaani ne rivaayat ki ke Abdullah 

ibn-e-Masood 4 -- ne kaha "Jis ne kaha Allah paak hai aur 
khaalis ta'reef Allah ki hi hai aur Allah sab se bada hai" to in 

alfaaz ko le kar ek farishta Allah azza wajal ki taraf chadhta 
hai, aur jin jin farishton ke paas se woh guzarta hai woh 
farishte yeh alfaaz kahne waale ke liye maghfirat ki dua' 
karte hain yahaan tak ke in alfaaz se Rahmaan ka chehra 
khush ho jaata hai" (Imam Shamsuddin Az-Zahabi ne "Al-U'lu lil 
Aliyil ghaffaar" mein kaha ke iss rivaayat ki sanad sahih hai.) 
4:::lmam Usmaan bin Sayeed Ad-daarami ne "Ar-raddu alal 
jahmiya" mein sahih sanad ke saath Abdullah bin Masood 
^-e ka yeh qaul naqal kiya {Ka bh i kisi bande ko tijaarat wa 
hukoomat ki khaahish hoti hai aur jab woh kaam uske liye 
aasaan hone lagte hain to Allah Ta'ala uski taraf saaton 
aasmaanon ke oupar se dekhta hai aur farishton se kahta 
hai:"in kaamon ko iss bande se door kardo agar yeh kaam 
main ne iske liye mohayya kardiye to yeh kaam ise 
jahannam mein daakhil karne ka sabab ban jaayenge.) imam 
Ibnul Qayyim ne bhi (Aljoyooshul Islamia) mein iss rivaayat ki sanad 
ko durust qaraar diya hai.) 

5:::lbne Abi Maleekah se rivaayat hai ke "Eemaan 
waalon ki waalidah mohtarmah, Rasoolullah ki 
paakeezah aur mahboobah begam Hazrat Aayeshah Jfj 
ki maut ki bimaari ke waqt Abdullah Ibne Abbaas 
e ur, ke paas aane ki ijaazat talab ki to ummul momineen 
Aayeshah I ne farmaya "Mujhe usse koyi kaam 
nahin",to Abdur Rahman bin Abi Bakr 4fe (Ummul 
Momineen Aayeshah ke bade bhayi)ne kaha 

Ammi jaan Ibne Abbaas aap ke nek beton mein se hai aur 
aap ki e’yaadat (mezaaj pursi) ke liye aaya hai", to eemaan 
waalon ki Ammi jaan Aayeshah l ne Abdullah Ibne 
Abbaas ko aane ki ijaazat di, Abdullah Ibne Abbaas4i ne 
aane ke ba'd Aayeshah ki mizaaj pursi ki, aur unki 

hauslah afzaayi karte huye kaha "Aur aap (to woh hain jis) ki 
paakeezgi (ki gawaahi) Allah ne saat aasmaanon ke oupar 
se naazil ki jise Jibrayeel Ameen lekar aaye". 

(Al-Mustadrak Haakim:6726, Imam Al-Haakim aur Imam Zahabi ne 
sahih qaraar diya, Musnad Ahmed:Hadees:2496) 

6::Anas ^ ka kahna hai ke (eemaan waalon ki waalidah 
mohtarmah) Zainab (binte Jahash Nabi 5% ki doosri 

biwiyon ko fakhr ke saath kaha karti thin "Turn logon ko 
tumhaare khaandaan waalon ne biyaaha aur meri shaadi 
Allah ne saat aasmaanon ke oupar se ki", 

Doosri rivaayat mein hai ke farmaya karti thin, "Allah Ta'ala 
ne mera nikah aasmaan par kiya" 


(Sahih Bukhari:7420,7421, kitabut Tauheed: Baab:22 ki teesri aur 


chauthi hadees) 

Sahaaba Tfe ke aqwaal-e-mubaarakah ke ba'd ab INSHA 
ALLAH Tabe'yeen aur Taba’ Tabe'yeenwiT' , ke aqwaal pesh 
karunga, aur unka aaghaaz ummat ke chaar bade mashhoor 
aur murawwaj mazaahib ke imamon ...s e shuru karunga. 


Chaar Imamon aur Deegar Tabe'yee' wa 
Tabe' Taabeyeen Ke Aqwaal 

Tabe'yeen aur taba' taabe'yeen ke aqwaal mein sab se 
pahle ummat ke chaar bade saahib-e-mazhab Imamon ke 
aqwaal pesh kar rahaa hoon, 

Qaareyeen Kiraam, Khayaal rahe ke yeh aqwaal un chaaron 
bade imamoni 1 ^ , ke zamaane ki tarteeb ke mutaabiq hain, 
kisi ka zikr pahle ya kisi ka ba'd mein hone se unki darjah 
bandi maqsood nahin, 

Imam No'maan Bin Saabit Abu Haneefah wafaat 150 
hijri. 

Abu Ismayeel Al-Ansaari apni kitab (Al-farooque) mein abi 
Muti 1 Al-hakam bin Abdullah Al-Balkhi Al- Hanafi, jonhon ne 
fiqah ki mo'tabar tareen kitab "Alfiqhul Akbar" likkhi, jise 
ghalat aam taur par imam Abu Haneefah se mansoob 

kiya jaata hai, in Abi Muti' ke baare mein likha ke unhon ne 
Imam Abu Haneefa poochha "Jo yeh kahe ke main 

nahin jaanta ke mera rab zameen par hai ya aasmaan par to 
aisa kahne waala ke baare mein kiya hukm hai? 

to imam Abu Haneefah^L^O ne farmaya: "to usne kufr kiya 

kyun ke Allah kahta hai: "Rahmaan arsh par qaayem huwa" 
aur uska arsh saaton aasmaanon ke oupar hai. 

Main ne phir poochha "agar woh yeh kahe ke main nahin 
jaanata ke Allah ka arsh aasmaan par ya zameen par hai, (to 
phir uska kiya hukm hai)?" 

to Imam Abu Haneefah j ne farmaya: (Aisa kahne 
waala kaafir hai kyun ke ussne iss baat se inkaar kiya ke Allah 
ka arsh aasmaanon ke oupar hai aur jo iss baat se inkaar kare 
woh kaafir hai." (Mukhtasirul Alu' Al-ali Al-ghaffaar/daleel:118, 
page. 136, Muallif Imam Shamsuddin Az-zahbi ,„, tahqeeq wa takhreej 
Imam Naasiruddin AlbaniJ^v) 


Sharah Aqeedah Tahaawiya:288, Imam Abu Haneefah 
ka zikr aaya hai to pahle unse mansoob fiqah ke imamon ki 
baat naql karta chalun, 

Imam Abu Ja'far Ahmad bin Muhammad At- tahaawhi 
AI-hanafiA)L^,wafaat 321 hijri) 

Apni mashhoor wa ma'roof kitab "Aqeedah Tahaawiya" 
mein kahte hain (Allah arsh aur uske elaawah bhi har ek 
cheez se ghani hai aur har cheez uske ahaata mein hai.) aur 
woh har cheez se oupar hai. 

Imam Sadruddin Muhammad bin Alaauddin (wafaat 792 
hijri) jo ibne Abi Al-az Al- hanafi ke naam se mashoor 

hain, iss aqeedah tahaawiyah" ki sharah mein imam 
TahaawiJ^i^v ki iss mandarjah baala baat ki sharah mein 
likhte hain ke (yeh baat puri tarah se saabit hai ke Allah ki 
zaat makhlooq se mili huyi nahin (balke alag aur juda hai) aur 
na Allah ne makhlooqaat ko apne andar banaaya hai.) 

(Ya'ni Allah ka har cheez par muheet hone ka yeh matlab 
nahin ke makhlooqaat uske andar hain bike woh muheet hai 
apne ilm ke zari'ye iske dalaayel abhi aayenge INSHA ALLAHU 
TA'ALA), 


Phir iske ba'd Allah Ta’ala apne makhlooq se juda, buland 
aur oupar hone ke dalaayel mein waarid hone waali nusoos 
ke baare mein bayaan karte hain ke yeh nusoos taqreeban 20 
aqsaam mein hain, aur phir inhi aqsaam ko bayaan karte 

huye 16ween qism (number:16) ke bayaan mein likha (fira'un 
ne (bhi) Moosa Jt ki iss baat ko nahin maana tha ke unka 
rab aasmaanon par hai aur iss baat ka mazaaq aur inkaar 
karte huye kaha: "Aye haamaan mere liye buland imaarat 
banaao taake main raaston tak pahunch sakun. aasmaan ke 
raaston tak, (aur un ke zari'ye oupar jaakar) Moosa ke 
ma'bood ko jhaank kar dekh lun aur beshak main ise (ya'ni 
Moosa ko) jhoota samajhta hoon. (Surah Ghafir:40/36, 37) 
lehaaza jo Allah Ta'ala ke (apni makhlooq se alag aur) buland 
hone ka inkaar karta hai woh fira'uni aur Jahmi hai aur jo 
iqraar karta hai woh Mooswi aur Muhammadi hai) 


(Sharah Aqeedah Tahaawiya:287) 

Qaareyeen-e-Kiraam, yeh mazkoorah baala sakht fatwe 
mere nahin hain, balke Imam Abu Haneefah aur fiqah 

Hanafi ke imamonj^ Ae hain, lehaaza koyi bhaayi ya bahan 
unhein padh kar naaraaz na ho. 

Imam Malik Ibne Anas^L^ wafaat:179 hijri 

Mehdi Bin Ja'far bin Abdullah kahte hain ke Imam Malik bin 
Anas 4k ke paas ek aadmi aaya aur usne kaha, "Aye Abu 
Abdullah: Rahmaan arsh par qaayem huwa" kaise qaayem 
huwa?"" 

Iss sawaal par imam Malik j itne ghusse mein aaye ke 
main ne unhein kbhi itne ghusse mein nahin dekha ke ghusse 
ki shiddat se imam sahab paseene paseene ho gaye, aur 
lmamJJU> bilkul khamoosh ho gaye, log intezaar karne lage 
ke ab imam saahab kiya kahenge! 

kaafi der ke ba'd Imam Jj ne farmaya: (Allah ka arsh par) 
qaayem hona (ya'ni istawaa farmaana) anjaani khabar nahin, 
aur (Allah ke istawaa farmaane ki) kaifiyat aqal mein aane 
waali nahin (kuyn ke uski hamaare paas uss kaifiyat ke baare 
mein koyi khabar nahin na Allah ki taraf se aur na hi uske 
Rasool ki taraf se) aur iss par eemaan lana farz hai, aur iss 
kaifyat ke baare mein sawaal karna bid'at hai, aur mujhe yeh 
andeshah hai ke gumraah ho,Phir imam Malik ne uss 

aadmi ko masjid (Nabawi) se nikaal dene ka hukm diya aur 

usko nikaal diya gaya. 


(Asbaatussifatil Ulu:104) 


Imam Az-zahabi ne kaha ke yeh qaul imam Malik se saabit 
hai, iske elaawah yeh qaul Imam Malik JjL ke ek ustaad se 
bhi saabit hai, INSHA ALLAH Taabeyeen ke zikr mein unka zikr 
karunga. 

Abdullah bin Naafe’ w ka kahna hai ke Imam Malik 
ne farmaya: Allah aasmaan par hai aur uska ilm har jagah hai 
aur uske ilm se koyi cheez khaarij nahin. (E'teqaad Ahlussunnah) 
Imam Muhammad bin Idrees Ash-shaafayi, wafaat: 

204 hijri 

Abi Shuaib aur Abi Saur JjU kahte hain ke Imam Shaafayi 
ns farmaya: Main ne Imam Malik aur imam Sufyan 
Sauri aur digar taabeyeen (inka zikr INSHA ALLAH aage 
aayega) ko jis tarah sunnat ki jis baat par paaya main bhi uss 
par hi qaayem hoon aur woh baat yeh hai ke ::: iss baat ki 
shahaadat di jaaye ke Allah ke elaawah koyi sachcha aur 
haqeeqi ma'bood nahin aur Muhammad Allah ke Rasool 
hain, aur Allah aasmaan se oupar apne arsh se oupar hai, 
jaise chaahta hai apni makhlooq ke qareeb hota hai, aur jaise 
chaahta hai dunya ke aasmaan ki taraf utarta hai" aur aqeede 
ke digar muaa'mlaat ka zikr kiya. (Ijte'maul juyooshil islamia, 
Mukhtasirul Alu' Lil AM Al-Ghaffaar: 196) 

Imam Ahmed bin Humbal wafaat: 241 hirji 
Yusuf Bin Moosa Al-Baghdaadi kahte hain ke inhein 
Abdullah Ibne Ahmad Ibne Humbal ne bataaya ke unke 

waalid Imam Ahmad Bin Humbal se poochha gaya, 

"Kiya Allah azza wajal 7 ween aasmaan ke oupar apne arsh se 
oupar, apni tamaam makhlooq se alag hai, aur uski qudrat 
aur ilm har jagah hai"? 

to Imam Ahmad bin Humbal farmaya: "Ji haan Allah 

arsh par hai aur uss (ke ilm) se kuchh kharij nahin" Imamul 
Allaamah Ibnul Qayyim Al-jauziyah ne ijtemaaul 

Juyooshil islamia mein likha ke iss rivaayat ko imam Abu Bakr 
Al-Khalaal Assunnah: mein sahih sanad ke saath naqal 


kiya. 

waazeh rahe ke iss aqeede ke baare mein un aimmah 
kiraam ki taraf se sirf yahi aqwaal muyassar nahin, balke aur 
bhi sahih saabit shudah aqwaal milte hain, main ne sirf 
ikhtesaar ke pesh-e-nazar yeh chand ek aqwaal naqal kiye 
hain. 


Allah Ta'ala inhein hi sab qaareyeen ke liye kaafi karne par 
mukammal qudrat rakhta hai. 

Taabeyeen aur taba' taabeyeen mein se chaaron bade 
saahib-e-mazhab Imamon j ke faraameen ke ba’d ab 
INSHA ALLAH digar tabayeen aur tabe' taabeyeen j ke 
aqwaal pesh karta hoon. 

Deegar Taabeyeen aur tabe' taabeyeen jameean ke 
faraameen 

Chaaron imamomj'T , ke aqwaal ke ba'd deegar taabeyeen 
aur tab'e taabeyeen ke aqwaal pes-e- khidmat hain, jis tarah 
chaaron imamon ka zikr karte huye unki taareekh wafaat likhi 
thi INSHA ALLAH isi tarah ab jin jin buzrugaan-e-deen ka zikr 
karunga unki tareekh-e-wafaat bhi zikr karunga, aur uska 
maqsad yeh hai ke mere woh bhaayi bahan jinhein deen ke 
muaamlaat se muta’alliq har ek sachchi aur haq baat se 
rokne aur door rakhne ke liye kuchh mazhabi taajir unhein 
yeh kahte rahte hain ke yeh to firqa wahaabiya ki baat hai jo 
ke 150 saal pahle nikla tha, aur dhoka dahi ke zariy'e un 
thheek ma'loomaat na rakhne waale aur un dhoka dene 
waalon par e'temaad karne waale musalmaanon ko ghalat 
raahon par chalaate hain, 

l:::Masrooq bin Al-Ajda' Al-hamdaani Alkoofi J>i ^ (taabeyi 

::: wafaat:62 hijri) 

Inhon ne bahut se sahaaba .a, se sunnat-e- Rasoolullah B- 
ka ilm haasil kiya aur aage pahunchaaya, jab yeh eemaan 
waalon ki maan Aayeshah ~ 1 jT se koyi hadees rivaayat 

karte to kahaa karte (mujhe siddeeq ki beti Siddeeqah, Allah 
ke habeeb ki habeebah, jiski baraa'at saat aasmaanon ke 
oupar se huyi, ne bataaya) aur phir hadees bayaan karte. 
Imam Ibnul Qayyim ne "Ijtemaaul juyooshil islamia" 

mein iss qaul ko sahih qaraar diya. 

2:::Sufyaan As-sauri (tabaeyi:::: taareekh-e- wafaat:161 
hijri) Kahte hain ke main :::3:::Rabiya bin Abi Abdur Rahman 
(taabeyi 1 wafaat:163) ke paas tha ke ek aadmi ne unse 
poochha :Rahmaan arsh par istawaa kiye huye hai, iss 
istawa ki kaifiyat kiya?""to unhon ne jawaab diya (Istawaa 
kiya hai yeh sab ko ma'loom hai aur (Allah ke) iss istawaa ki 
kaifiyat kiya hai yeh humein ma'loom nahin lekin iss par 
eemaan laana farz hai aur iss kaifiyat ke baare mein sawaal 
karna bid'at hai" 

(Imam Zahabi ne "Al-Alu lil Ali Al-Ghaffaar" mein yeh rivaayat 

naqal ki, aur imam Albaani .. ne isko sahih sanad qaraar diya.) 

4::: Ibne U'ainah Abu lmran(taba' taabeyi'wafaat 198 hijri) 
kahte hain ke main, Rabia ’ bin Abi Abdur Rahmans 
Ji 1 (taabeyi'wafaat:163 hijri) ke paas tha ke ek aadmi ne 
unhein poochha "Rahmaan arsh par istawaa kiye huye hai, 
iss istawaa ki kaifiyat kiya hai?" to unhon ne jawaab diya, 
"Istawaa kiya hai yeh sab ko ma'loom hai, aur (Allah ke) iss 
istawaa ki kaifiyat kiya hai yeh hamein ma'loom nahin aur 
yeh paighaam Allah ki taraf se hai, aur Rasool ke zimme iski 
tableegh thi (so woh unhon ne kardi) aur hamaare zimme 
iski tasdeeq karna hai (jo hum karte hain), Imam Hibatullah 
bin Al-hasan Al-kaayi abu Mansoor wafaat:418 hijri ne 
"E'teqaad Ahlissunnah" mein sahih sanad ke saath rivaayat 
kiya hai. 

5:::lmam Maqaatil Bin Hayyaan Annabti Abu Bastaam 
(tabe 1 taabeyi'wafaat:150 hijri) 

Allah ke farmaan: "Kabhi aisa nahin ho taake teen aadmi sar 
goshi karein to Allah unke saath chautha na ho, aur na hi 
kabhi paanch aadmiyon ki sar goshi aisi hoti hai ke Allah unke 
saath chhata na ho, aur khaah usse kam ki ziyaadah ki sar 
goshi ho ya ziyaadah ki sar goshi ho Allah unke saath hota 
hai, chaahe log kahin bhi hon Allah unke saath hota hai" 
(Surah Mujaadalah:7) ki tafseer mein, 

6:::lmamut tafseer Azzhaak bin Mazaahim Al-hilaali A 11 

(taba 1 taabeyi’wafaat:106 hijri) ki taraf se bayaan karte huye 
kahte bain ke unhon ne kahaa (Allah apne arsh par hai aur 
uska ilm un (ya’ni uski makhlooqaat) ke saath hai)) Imam 
Allaamah Qaazi Asbahaan Abu Ahmed Al-asaal aur Imam 
Habatullah Alkaayi ne sahih sanad ke saath naqal kiya. 

7:::Sadqah Ibnul Muntasir kahte hain ke main ne Sulaymaan 
Attaimi (Sulaymaan bin Bilal Attaimi Taba 1 Taabeyi 1 :: 
taareekh-e-wafaat:172 hijri) se ko kahte huye suna (Agar 
mujh se yeh poochha jaaye ke Allah kahan hai to main 
kahunga ke woh aasmaan par hai) Imam Azzahabi ki 

Mukhtasar "Al-Alu lil AN Al-Ghaffaar" daleel raqam:114, 
Imam Albani ka kahna hai ke (yeh qaul) Imam 

Hibatullah Al-Alkaayi ne sahih sanad ke saath rivaayat kiya. 

8:::Al-imam Abdur Rahman bin Amr Al-auzaayi’ .. (taba 1 
taabeyi'wafaat: 157hijri) 

kahte hain ke (hum tabayeen ki maujoodgi mein bhi yeh hi 
kahaa karte the ke :::Allah Azza wajal apne arsh ke oupar 
hai aur Allah Ta'ala ki jo bhi sifaat sunnat sharifa mein 
waarid huyi hain hum un par (bila taaweel) eemaan rakhte 
hain. 


Imam Albayhaqi ne "Al-Asma wassifaat" mein imam Al-hakim 
ki rivaayat se naqal kiya. 

9:::Waleed bin Muslim kahte hain ke Main ne Imam 

Abdur Rahman bin Amr Al-Auzaayi' aur Imam Malik 

bin Anas JiL (tabe' taabeyi'wafaat 179 hijri aur 

10:::lmam Sufyaan Sauri (tabe 1 taabeyi' wafaat 161 hijri 
aur 

ll:::lmam Al-lais bin Sa'd Al-fahmi Al-misri (tabe' 

taabeyi' wafaat:175 hijri) se un ahaadees ke baare mein 
poochha jin mein Allah Ta'ala ki mukhtalif sifaat ka zikr hai 
to uhon ne kahaa (In par aise hi eemaan rakkho jaisa ke 
ahaadees mein aaya hai), (Mukhtasar Al-Alu lil Ali 
Al-Ghaffaar, Imam Azzahabi w , inhi imam Al-auzaayi’ 
ka ek bahut behtareen qaul hai jo ke imamul Aajri 
ne Ashshariya" mein rivaayat kiya hai, go ke woh hamaare 

iss mauzu' se baraah-e-raast muta'alliq nahin lekin uska zikr 
karna INSHA ALLAH faayedah mand hoga, Imam Al-auzaayi' 
Ji ne farmaya: (turn sahaaba aur taabayeen ke aasaar 
(unke aqwaal wa af'aal) par qaayem raho khaah log 
tumhaari baat ko thhukra dein, aur logon ki baaton se 
bacho khaah woh unhein kitna hi sajaayein banaayein) 
Imam Albani ne kahaa iss qaul ki sanad sahih hai. 

12 ::: Imam Hammaad bin Zaid bin Dirham Al-Basari ^ J’j 
(tabe 1 taabeyi’ wafaat:179 hijri) 

Sulaimaan Bin Harb AA J’j (tabe 1 taabeyi':224 hijri) kahte 
hain ke main ne Hammaad bin Zaid ko yeh kahte huye suna 
(Taabayeen aur sunnat ke imamon balke sahaaba, aur Allah 
aur uske Rasool aur tamaam eemaan waalon ka kahna yehi 
hai ke, Allah azzawajal aasmaan par hai aur apne arsh ke 
oupar hai, aur Allah apne tamaam aasmaanon se oupar aur 
buland hai, aur woh dunya ke aasmaan ki taraf utarta hai, aur 
unka yeh kahna qur’an wa hadees ke dalaayel ki bunyaad par 
hai Jabke firqah Jahmiya waale yeh kahte hain ke Allah har 
jagah maujood hai aur Allah Ta'ala unke iss baatil qaul se 
paak hai balke uska ilm har waqt hamaare saath hai, 

(Al-A'lu Lil Ali Al-Ghaffaar, Imam Shamsuddin Azzahabi.) 
13:::lmam Muhammad bin Ishaaq bin Yasaar Imam 
Al-maghaazi (tabe 1 taabeyi':150 hijri) 

Salmah bin Fazl ka kahna hai ke Muhammad bin Ishaaq ne 
kaha (Jaisa ke Allah Ta'ala ne apne baare mein bataaya ke sab 
se pahle sirf paani tha aur uske oupar Allah ka arsh tha aur 
woh zuljalaal walikraam arsh ke oupar tha, apni tamaam 
makhlooq se buland aur uske oupar koyi cheez na thi, aur 
uske elaawah koyi cheez na thi, phir Allah ne raushni aur 
andhera banaaye, phir dhuyein se saaton aasmaan ki kamaan 
banaayi aur phir zameen ko bichhaya, phir aasmaanon ki 
taraf mutawajjah huwa aur unko aapas mein joda aur unki 
takmeel do din mein ki, aur zameen aur aasmaanon ki 
takhleeq se saat dinon mein faarigh huwa, aur phir pahle ki 
tarah apne arsh par qaayem ho gaya.) 

(Al-A'lu Lil Ali Al-Ghaffaar, Imam Shamsuddin Azzahabi.) 
14:::AI-lmamul Mujaahid Abdullah bin Mubaarak (tab'e 
taabeyi'181 hijri, 

15:::AI-haafizul Mohaddis Ali bin Hasan bin Shaqeeq MJ’j 
(tabe 1 taabeyi' wafaat:215 hijri) kahte hain ke mein 
Abdullah bin Mubaarak se poochha ke "Hum apne rab ko 
kaise pahchaanein? to unhon ne jawaab diya. (Allah saaton 
aasmaan par apne arsh ke oupar hai, hum jahmiya ki tarah 
yeh nahin kahte ke Allah har jagah yahaan zameen par hai.) 

(Ar-Raddu Alalmareesi, Imam Ad-daarami) 
16:::lmam Abu Mu'aaz Khalid bin Sulaimaan Al-Bakhli 
(Tabe' Taabeyi' wafaat:199 hijri), Imam Ubaidullah bin 
Sayeed Abu Qudaamah Assarkhasi ^ J’j ka kahna hai ke 
unhon ne (Imam) Abu Muaaz 1 (Khalid bin Sulaimaan 
ko Farghaana ke maqaam par kahte huye suna ke "Jaham 
(bin Safwaan, jahmiya firqe ka baani) tirmezi ki guzar gaah 
par tha aur uski baat cheet badi fasaahat waali thi, lekin na 
woh saahib-e- ilm tha aur na hi ilm waalon ke saath uska 
uthhna baithhna tha, lehaaza woh logon (ko apne raaste 
par laane ke liye un) ke saath chikni chapdi baatein kiya 
karta, logon ne use kaha "jis rab ki turn ibaadat karte ho 
humein uski sifaat bataao" to woh (jahm bin Safwaan) apne 
ghar mein daakhil ho gaya aur kayi din ke ba'd baahar nikla 
aur logon ko jawaab diya ke woh jaise ke yeh hawa har 
cheez ke saath hai, aur har cheez mein hai aur koyi cheez 
usse khaali nahin, to Abu Muaa'z ne kaha (Allah ka 
dushman jhoot bolta hai, Allah to apne arsh par hai jaisa ke 
Khud Allah Ta'ala ne apne baare mein bataaya hai" (Al-A’lu 
Lil Ali Al-Ghaffaar, Imam Shamsuddin Azzahabi. Al-Asma wassifaat, 
Imam Al-bayhaqi) 

17:::lmam Abdullah bin Maslamah bin Qa'nab ma'roof bi 
Al-qa'nabi (wafaat:221 hijri) 

Banaan bin Ahmad. j kahte hain ke Imam Al-qa'nabi 
Jj'Sj ne Jahmi firqah ke ek aadmi ko yeh kahte huye suna ke 
"Rahmaan arsh par qaabiz huwa" to Imam Al-qa'nabi 

ne kaha "jo iss baat par yaqeen nahin rakhta ke Rahmaan 
arsh par qaayem hai, jaisa ke ab aam log iss par yaqeen nahin 
rakhte to aisa karne waala jahmi hai) 

(Al-A'lu Lil Ali Al-Ghaffaar, Imam Shamsuddin Azzahabi.) 
18:::lmam Abu Bakr bin Azzubair Al-humaidi, mufti 
ahl-e-makkah A)i (wafaat:179 hijri) Bishr bin Moosa .. ka 
kahna hai ke Al-hameedi ne kaha (hum sunnat ke usoolon 
ko jis tarah paate hain un par usi tarah qaayem hain aur 
woh yun hain ke, qur'an wa hadees mein jo kuchh aaya hai 
hum na to uss mein koyi kami beshi karte hain aur na hi uski 
koyi tafseer karte hain, qur'an wa sunnat jahaan rukte hain 
hum wahin rukte hain, aur hum yeh kahte hain ke Rahmaan 
apne arsh ke oupar qaayem hai aur jo aisa nahin samajhta 
woh baatil parast jahmi hai. 


(Mufassalul e'teqaad, Shaikul islam Ibne Taimia) 
19:::lmamur Raaye Hishaam bin Ubaidullah Ar-Raazi 
Al-hanafi wafaat:179 hijri, Ali bin Hasan bin Yazeed 

Assalami apne waalid se rivaayat karte hain ke "ek aadmi ko 
jahmi aqaayed ka haamil hone ki wajah se taubah karne ki 
mohlat dete huye qaid kiya gaya, jab yeh pata chala ke usne 
taubah karli hai to Hishaam bin Ubaidullah imtehaan lene 
ke liye uske paas gaye aur poochha "kiya tu iss baat ki 
gawaahi deta hai ke Allah apne arsh ke oupar apni tamaam 
makhlooq se juda aur alag hai", to uss jahami ne jawaab 
diya, "main nahin jaanta ke Allah ka apni makhlooq se alag 
hona kiya hai? " to imam Hishaam ne kaha (ise 

waapas qaid mein daal do iss ne abhi tak taubah nahin ki" 
20:::lmam Muhammad bim Mus'ab Al-'aabid Shaikh 
baghdaad (wafaat:228 hijri) 

Abul Hasan Muhammad bin Al-attaar jSi^j ka kahna hai ke 
unhon ne Muhammad bin Musab Al-aabid JjL ko yeh 
kahte huye suna ke (Aye Allah jo yeh samajhta hai ke tu 
aakhirat mein na baat karega aur na dikhaayi dega to woh 
sifaat ka kaafir hai, main gawaahi deta hoon ke tu saaton 
aasmaanon se oupar apne arsh ke oupar hai, na ke uss tarah 

hai jaise ke tere zindeeq dushman kahte hain (ke tu har jagah 
maujood hai), (Assunnah, Abdullah bin Ahmad Bin Hambel, 
taareekhul baghdaad, Imaml Khateeb Al-baghdaadi) 
21:::lmamuttafseer haafiz Sunaid bin dawood Al-maseesi J’j 
(wafaat 226 hjiri) Abu Haatim Ar-raazi, Abu Imran 
Attarsoosi se rivaayat karte hain ke in Abu Imran ne imam 
Sunaid bin Dawood se poochha "kiya Allah azza wajal apne 
arsh ke oupar apni tamaam makhlooq se alag aur juda hai? 
" to Imam Suanaid bin Dawood ne kaha "ji haan, 

(Al-A'lu Lil AM Al-Ghaffaar, Imam Shamsuddin Azzahabi.) 

2 2 : : : I mam Qutaibah bin Sayeed, Shaikh Khurasaan 
(wafaat:240 hijri), Abul Abbaas Assiraaj ka kahna hai ke 
unhon ne qutaibah bin Sayeed ko yeh kahte huye suna ke 
"Hum jaante hain ke hamaara rab saatween aasmaan par 
apne arsh ke oupar hai jaisa ke Allah jalla jalaalahu ne khud 
farmaya hai, "Rahmaan arsh par qaayem hai aur yeh qaul 
islam aur ahl-e-sunnat waljamaa'at ke imaamon ka hai) 
(Al-A'lu Lil AM Al-Ghaffaar, Imam Shamsuddin Azzahabi.) 
23:::lmamul Muhaddiseen Imam Ali bin Al-madeeni 
(wafaat:234 hijri) Muhammad bin Haaris J"j kahte hain 
ke imam Ali bin Al-madeeni 1 se poochha gaya "Allah 
Ta'ala ki sifaat ke baare mein ahl-e-jamaa'at ka kiya qaul 
hai?", to unhon ne jawaab diya ke "Ahl-e-jamaa't iss par 
eemaan rakhte hain ke Allah Ta'ala aakhirat mein baat bhi 
karega aur dikhaayi bhi dega, aur bila shak-o-shubah yeh ke 
Allah azzawajal aasmaanon ke oupar apne arsh par qaayem 
hain." ( Al-A'lu Lil AM Al-Ghaffaar, Imam Shamsuddin Azzahabi.) 
24:::lmam Ishaaq bin Raahwai (wafaat 238 hijri) , Harb 
bin Ismaayeel Al-kirmaani ka kahna hai ke main ne 

Ishaaq bin Raahwai JL se poochha ke "Allah ke qaul 
"Kabhi aisa nahin hota ke teen aadmiyon mein koyi sargoshi 
ho aur unke darmiyaan chautha Allah na ho, ya paanch 
aadmiyon mein sargoshi ho aur unke ander chhata Allah na 
ho khufya baat karne waala khaah isse kam hon ya 
ziyaadah, jahaan kahin bhi woh hon, Allah unke saath hota 

ha i phir qiyaamat ke roz woh unko bata dega ke unhon ne 
kiya kuchh kiya hai Allah har cheez ka ilm rakhta hai" ki 
tafseer hum kaise bayaan karein? to unhon ne jawaab diya 
ke (iski tafseer yeh hai ke) (turn jahaan bhi ho woh tumhaari 
shah-e-rag se ziyaadah tumhaare qareeb hai, aur woh apni 
tamaam makhlooq se juda aur alag hai, aur phir Abdullah 
bin Al-mubaarak ka qaul zikr kiya ke "Allah apne arsh par 
hai apni tamaam makhlooq se alag aur juda, aur iss masale 
mein sab se waazeh tareen daleel Allah Ta'ala ka yeh qaul 
hai "Rahmaan arsh par qaayem hai" 

(Assunnah Imam Abu Bakr Al-khilaal) 

25::: Imam Ismayeel bin Yahya Al-muzni ^ (wafaat 264 
hijri) Ali bin Abdullah Al-halwaani ka kahna hai ke hum ne 
aba Ibraheem Al-Muzni ko sawaaliya khat likha, jis ke 

jawaab mein Allah ki hamd-o-sana aur aqeede ki baatein 
likhte huye unhon ne likha (Allah ki na koyi tashbeeh hai na 
koyi baraabri waala, aur woh sunne wala, dekhne waala, 
ilm waala aur jaanne waala hai, aur apne arsh par buland 
hai aur apne ilm se apni tamaam makhlooq ko jaanta hai 
aur qur'an Allah ki taraf se Allah ka kalaam hai Allah ki 
makhlooq nahin hai, Allah ke kalimaat Allah ki makhlooq 
nahin hain, aur hameshah se hain aur hameshah rahenge, 
aur na hi hamaare rab mein koyi kami hai ya thi ke hum use 
poora karein, uski sifaat makhlooq ki sifaat ki mushaabihat 
se paak hain, aur woh apne arsh par apni tamaam 
makhlooq se juda alag aur buland hai,,) ::Muhammad bin 
Ismayeel Attirmezi ka kahna hai ke unhon ne Imam 
Al-Muzni ji-fj se suna ke kisi ki tauheed uss waqt tak 
durust nahin ho sakti jab tak ke woh yeh jaan aur maan na 
le ke Allah Ta’ala apni tamaam sifaat ke saath apne arsh ke 
oupar hai), to main ne poochha "masalan kaun si sifaat?" to 
unhon ne kaha (sunne, dekhne, ilm rakhne, khabar rakhne 
ki sifaat aur deegar (jo bhi sifaat Allah ne apni ya Allah ke 
Rasool Si- ne apne rab ki bayaan ki hain woh sab sifaat), 
(taareekh-e- asbahaan, imam Ibne Mundah.) 

26:::AI-lmam Alhaafiz muhaaddis Ashsharq Muhammad Bin 
Ishaaq Ibne mundah (wafaat 395 hijri) ka kahna hai 

(Allah Ta'ala apni tamaam sifaat ke saath jaana pahchaana 
huwa hai ghair ma'roof nahin, aur iss tarah maujood hai ke 
ussko mahsoos nahin kiya jaa sakta, aur woh apni sifaat ke 
zari’ye itna qareeb hai goya ke tu use dekh raha hai lekin 
(nigaahon se) uska ehaatah nahin kiya jaasakta, woh qareeb 
hai lekin apni makhlooq mein se kisi ke saath juda huwa 
nahin, aur woh door hai iss tarah ke kisi se hataa huwa 
nahin, (ya'ni iss tarah ke sab hi kuchh) dekhta aur sunta hai 
aur sab se buland hai aur apne arsh par qaayem hai, pas 
(eemaan waale)dil se use jaante hain, lekin aql uski kaifiyat 
nahin jaan sakti aur woh har cheez par qaadir hai) 

(At-A'lu Lil AN Al-Ghaffaar, Imam Shamsuddin Azzahabi.) 
27:::lmam Haafiz Al-asr Ubaidullah bin Abdul Kareem Abu 
Zara' Ar-raazi (wafaat:264 hijri) Muhammad bin 

Ibraheem Al-Asbahaani Sj ka kahna hai ke Abu Zara'^ 
se ki tafseer poochhi gayi to 

unko ghussah aa gaya aur unhon ne kaha (Iski tafseer bilkul 
waise hi hai jaisa ke turn ise padhte ho, Allah apne arsh ke 
oupar hai aur iska ilm har jagah hai, aur jo iske elaawah 
kuchh aur kahta hai to uss par Allah ki la'nat ho) 

(Al-A’lu Lil Ali Al-Ghaffaar, Imam Shamsuddin Azzahabi.) 
28:::AI-lmamul Haafiz Usman bin Sayeed Addaarami 
(wafaat:280 hijri) apni kitab "Annaqzu ala basharil mareesi" 
mein likhte hain (Musalmaanon ka iss baat par ittefaaq ho 
chuka hai ke Allah Ta'ala apne aasmaanon se oupar apne 
arsh ke oupar hai), aur likha (beshak Allah arsh ke oupar hai 
aur woh arsh ke oupar se sunta hai, uski makhlooq mein se 
kisi ki aur saraahat bhi usse chhupi nahin rahti, aur na koyi 
cheez makhlooq ko Allah se chhupa sakti hai), 

29::: Imam Abu Zakariya Yahya bin Ammaar Assajistaani .. 
(wafaat:422 hijri) apni mukhtasar kitab mein likha (hum 
firqah jahmia ki tarah yeh nahin kahte ke, Allah har jagah 
maujood hai aur har cheez ke saath juda huwa hai pas hum 

nahin jaante (ke kis waqt woh kahaan hai ?, balke hum yeh 
kahte hain ke "Allah Ta’ala ki zaat apne arsh ke oupar hai 
aur uska ilm har cheez ko ghere huye hai aur uska ilm aur 
samaa'at aur basaarat har cheez ko jaanti hain aur har 
cheez par haawi hain, aur yahi Allah Ta'ala ke farmaan (aur 
turn log jahaan kahin bhi ho Allah turn logon ke saath hai, 
aur jo kuchh turn log karte ho Allah woh dekhta jai) ka 
ma'na hai aur hum yahi kahte hain kyun ke yahi baat Allah 
aur uske Rasool ne kahi hai) (kitabul Arsh Imam Shamsuddirt 
Azzahabi, Ijtema’o jiyushil islamia. Imam Ibnul Qayyim Al-jauziya) 
30:::Shaikhus Soofiya Abo Mansoor Muammar bin Ziyaad Bin 
Ahmad.i'Lx’j (wafaat:395 hijri) 

Abil Qaasim At-tabraani se rivaayat hai ke Imam Moa'mmar 
Bin Ziyaad ne kaha (main apne saathiyon ko iss baat ki 
wasiyyat karta hoon jo ke sunnat mein hai aur jis par Ahle 
hadees aur ahle tasawwuf wa marifat ka ittefaaq hai aur 
woh yeh hai ke; Allah Ta'ala apne arsh par qaayem hai aur 
iss (sifat) ki kaifyat hum nahin jaante, lehaaza na to ise kisi 
se tashbeeh dete hain aur na hi iski koyi taaweel karte hain, 
kyun ke qaayem hona samajh mein aane waali baat hai 
lekin Allah ke liye iski kaifiyat hamein ma'loom nahin, aur 
yeh ke beshak Allah Ta'ala apni tamaam makhlooq se juda 
aur alag hai aur uski tamaam makhlooq usse juda aur alag 
hai, pas khaaliq aur makhlooq mein na koyi hulool hai, na 
ek dooje ke saath lagna hai aur na hi ek doosre se judna hai, 
aur Allah sunta hai, dekhta hai, ilm rakhta hai, sab kuchh 
jaanta hai, baat karta hai, khush hota hai naaraaz hota hai, 
pasand karta hai, hansta hai, aur qiyaamat waale din apne 
bandon ke saamne muskuraata huwa aayega, aur jo koyi 
Allah Ta'ala ke nuzool (ya kisi bhi sifat) ka inkaar kare woh 
gumraah aur bidati hai), 

(Al-A'lu Lil AN Al-Ghaffaar, Imam Shamsuddin Azzahabi.) 

Iss aqeede ki tauseeq ke baare mein aimma kiram^L^v ke 
to itne faraameen hain ke agar sab hi ko naqal karne lagun to 
ek achchhi khaasi moti kitab ban jaaye, lekin qaareyeen 

kiraam ki zahni wa qalbi haazri bar qaraar rakhne ke liye main 
sirf ek aur azeemul qadr aur maroof imam saahab^i-^./ ke 
do qaul zikr karte huye "aqwaal aimmah kaa baab band 
karunga, aur INSHA ALLAH uske ba’d shukook wa shubhaat 
ke jawaabaat ka baab kholunga, 

Imamul haafiz Ahmad bin Abdullah bin Ahmad Abu Nayeem 
AI-asbahaaniAiL^; wafaat:430 hijri), apni kitab "Al-e'teqaad" 
mein likhte hain (hamaara raastah wahi jo salt (saaleh, ya'ni 
Sahaba a Taabayeen, wa tabe' taabeyeen ka tha ya'ni 
kitab aur sunnat aur ijma'-e-ummat waala raastah, aur unka 
aqeedah yahi tha ke Allah Ta'ala apni tamaam sifaat ke saath 
uss tarah hi mukammal hai jaisa ke woh hameshah se tha, 
uski sifaat mein na koyi kami hai aur na hi koyi tabdeeli, 
hameshah ki tarah woh apne ilm ke saath aalim hai, apni 
basaarat ke saath baseer hai, apni sama'at ke saath sami' hai, 
baat karte huye bolta hai, phir woh har cheez ko adm se 
wajood mein laaya, aur yeh ke qur'an aur Allah ki taraf se 
naazil kardah tamaam kitaabein Allah ka kalaam hain, aur 
Allah ka kalaam uski makhlooq nahin hai, aur yeh ke qur'an 
har lehaaz se ya'ni padhe jaane, sune jaane, mahfooz haalat 
mein, likkhi huyi haalat mein, lipti huyi haalat mein, har 
leheaaz se Allah ka kalaam hai, haqeeqi taur par na ke koyi 
hikaayat hai aur na koyi taaweel, aur jab hum use padhte 
hain to woh hamaare alfaaz mein bhi Allah ka kalaam hi hain 
aur ghair makhlooq hi hain, aur (qur'an ko makhlooq qaraar 
dene ke liye) alfaaz ka falsafah firqah jahmiya ki taraf se aaya 
hai aur yeh ke jo qur'an ko kisi bhi lehaaz se kisi bhi taur par 
makhlooq kahta hai woh salfussaaleh (ya'ni sahaaba 
4iTabayeen wa tabe' taabeyeen ke nazdeek jahmi hai 

aur jahmi ko salf (ya'ni sahaaba J$e Taabeyeen wa tabe' 
taabeyeen ,) kaafir jaante the), salfussaaleh (ya'ni 
sahaaba >$>> Tabeyeen wa tabe' taabeyeen ke aqaayed 
ko bayaan karte huye Imam Abu Nayeem Al-asbahaani^L^v 
mazeed likhte hain ke (woh un tamaam ahaadees par yaqeen 
rakhte the aur unko bayaan kiya karte the jin ahaadees mein 

arsh ka hona saabit hai aur Allah ka arsh ke oupar qaayem 
hona saabit hai, aur woh Allah ke arsh par qaayem hone ke 
baghair kisi kaifiyat ke maante the aur isko saabit karte the, 
aur yeh aqeedah rakhte the Allah apni tamaam makhlooq se 
alag aur juda hai aur uski tamaam makhlooq usse alag aur 
juda hai, na to woh kisi ke saath judta hai aur na hi kisi mein 
hulool hota hai, aur woh apne aasmaanon se oupar apne 
rash parqaayem hai. 

Imam Abu Nayeem Al-Asbahaani ne in tamaam 

baaton par salafussaaleh (ya'ni Sahaaba A Tabeyeen wa 
tabe taabeyeen ji^) ka muttafiq hone ka zikr kiya isi liye 
main iss baat ko sab se aakhir mein laaya hoon, aur iss liye 
bhi ke ho sakta hai kisi padhne waale ke dil mein yahi khayaal 
aaye ke jin buzrugon ke aqwaal main ne zikr kiye hain un 
mein se hadees ke ma'roof imamon mein se koyi bhi nahin to 
arz yeh hai ke tamaam tar aimmah-e-hadees ki kitabon mein 
woh tamaam ahaadees maujood hain jo Allah Ta'ala ke arsh 
par hone ko saabit karti hain, in imamon ka apni kitabon 
mein in ahaadees ko mauzu' ke mutaabiq unwaan bana kar 
zikr karna mahaz pansaari ki tarah jadi bootiyaan dher karna 
nahin hai jaisa ke aksar mazhabi taajir logon ko apne taqleedi 
dhande mein phaansne aur phaanse rakhne ke liye kahte 
hain, balke unki fiqah aur aqeede ka izhaar hai ke jaise unhon 
ne apni kitabon mein mukhtalif unwaan muqarrar karke un 
anaaween ke mutaabiq ahaadees likhi hain usse unki fiqah ki 
gahraayi aur uss waqt ka har achchhi aqal ko saaf patah 
chalta hai, bahar haal iss waqt meri guftagu ka mauzu' yeh 
nahin, iske baare mein INSHA ALLAH phir kisi waqt baat 
karunga. yahaan tak salafus-saaleh (ya'ni sahaaba 4-- 
Tabeyeen wa tabe' taabeyeeruo'^ ,) ke aqwaal zikr karne ke 
ba'd ab INSHA ALLAH apne iss mauzu' ke baare mein paaye 
jaane waale falsafiyaanah aur mantaqi shubhaat ka jawaab 
deta hoon. 

Shukook-o-Shubhaat 

Allah Ta'ala ko har jagah maujood kahne waalon aur isi 
tarah Allah Ta'ala ki deegar sifaat ki taaweel ya unka inkaar 
karne waalon ka sab se bada masalah qur'an ko samajhne ke 
liye mantiq, falsafah, sirf lughat, apni aaraa aur saabqah 
ummaton ki kahaaniyon waghairah ko apnaana hai main ne 
aaghaaz mein Allah Ta'ala ka farmaan: (Hum ne pahle 
Rasoolon ko bhi) raushan dalaayel aur kitabein (dekar bheja, 
aur) hum ne yeh zikr (qur'an) aap ki taraf naazil kiya hai take 
logon ki taraf jo naazil kiya gaya hai aap use saaf khol khol kar 
bayaan farmaadein shaayad ke woh ghaur-o-fikr karein) 
(Surah Nahal:16/44), zikr kiya tha,ke Allah Ta'ala ne apne 
kalaam aur ahkamaat ke bayaan wa tafseer ki zimme daari 
apne Rasool ko di hai aur apna kalaam Rasoolullah ki 
taraf naazil karne ka sabab hi yeh bataaya hai ke Rasoolullah 
^ usko bayaan karein, aur yeh Allah Ta'ala ki sunnat hai ke 
hameshah apne Rasoolon ke zariye hi apne ahkaam ko naazil 
kiya hai taake unki tafseer wa bayaan Allah ke Rasool karein 
aur apni apni qaum ko samjhaayein, aur hamaare piyaare 
Rasool r# tamaam aqwaam ki taraf bheje gaye aur aakhri 
paighaam ke saath bheje gaye pas qur'an ko samajhne ke liye 
humein sirf Qur'an aur sahih Hadees tak hi mahdood rahna 
chaahiye, aur ahaadees ki tafseer aur sharah ke liye sahaaba 
& ke aqwaal wa af'aal tak, jab musalmaanon ne in zaraaye' 
ko tark kar diya aur qur'an-o-sunnat ko apni apni aql aur 
apne apne mezaaj, aur mantiq, falsafah, aur mahaz lughat ke 
qawaayed (Grammar) ke mutaabiq samajhna aur samjhaana 
shuru kiya to iss qism ke baatil aqaaeyd dilon aur zahnon 
mein daakhil huye aur phir in logon par Allah aur ahle 
eemaan ke azli dushman, Allah ki la'nat paaye huye shaytaan 
ki meharbaani se waqtan fawaqtan in baatil aqaayed ko 
tarah tarah ki nayi falsafiyaanah girhein lagti rahi hain, aur 
lagti rahti hain, kyun ke yeh uska kaam hai jis ke liye usne 
Allah Ta'ala se qiyaamat tak mohlat maang rakkhi hai, pas 

ummat tarah tarah ke shubhaat-o-shukook ka shikaar hoti 
gayi, Aihamdulillah ke jis ne apne deen ki hifaazat ke liye 
hameshah aise log paida kiye jo baatil ko baatil saabit karte 
rahe hain aur Allah Ta'ala ki taraf se naazil kardah haq ko haq 
saabit karte hain, aur Allah Ta'ala hameshah aisa hi karenge 
kyun ke apne naazil kiya hai aur hum hi iski hifaazat karne 
waale hain. (Surah Hijr:15/9) 

Aur haq ko haq kahne waalon ki hameshah maujoodgi ki 
zamaanat Allah ke Rasool Muhammad # ne di hai."isse milti 
julti kayi ahaadees hain jin ka mafhoom yeh banta hai ke 
(meri ummat mein hameshah ek giroh aisa rahega jo haq ke 
saath zaahir hoga aur haq ke liye ladta rahega, aur unki 
mukhaalifat karne waale unhein qiyaamat tak jhuka nahin 
sakenge" (Sahih Bukhari, kitabul E'tesaam, bil kitab 
wassunnah/baab:10, Sahih Muslimikitabul Imaarah: baab:53). Pas 
hum Allah aur uske Rasool-e-kareem .0* ke muqarrar kardah 
manhaj par qaayem rahte huye hi Allah aur uske Rasool-e 
-kareem 0 ke faraameen ko samajhte hain aur samjhaane ki 
koshish karte hain, 

llmul kalaam, mantiq aur falsafah zadah baaton ki deeni 
masaayel mein koyi waq'at nahin hoti lekin chunke aisi 
baatein aksar shaytaan ke liye muassir jhaanse ka kaam deti 
hain, lehaaza iss andaaz-e- kalaam ke pahlu se itmaam-e- 
hujjat ke liye main un shukook-o-shubhaat ka jawaab bhi de 
raha hoon jo shukook o-shubhaat hamaare iss mauzu' se 
muta'alliq phailaate hain, hamaare iss waqt zer-e-mutaala' 
mauzu’ ke baare mein jo shubhaat aam taur par zahnon mein 
paaye jaate hain unka shikaar hone waale log un shubhaat ka 


izhaar kuchh in alfaaz mein karte hain. 

1::: kahte hain"Allah ko oupar (ya'ni arsh) par maana jaaye to 
Allah Ta'ala ke liye makaan (ya'ni koyi jagah) hona saabit 
hota hai aur yeh kufr hai" 

go ke kufr ke iss fatwe ki unke paas koyi daleel nahin 
siwaaye mantiq aur falsafah zadah baaton ke, lekin bura ho 
jo jihaalat par mabni iss zid aur ta'assub ka ke jo apne 

kalimah go musalman bnaayi bahnon ko kaafir kahalwaa 
deta hai, 

2::: Aur kaha jaata hai ke, "Allah ko arsh se oupar maanne se 
Allah ke liye ek simt ka ta'ayyun ho jaata hai aur agar Allah 
Ta'ala ko ek simt mein maan liya jaaye to baaqi simtein usse 
ghaayeb ho jaati hai aur yeh Allah Ta'ala ke shaan-e- 
shaayaan nahin balke Allah ke farmaan "Beshak Allah har 
cheez ka ehaata kiye huye hai" (Surah Fussilat:4l/54) ke 
khilaaf hai. 

yeh falsafah bhi unki jihaalat ki daleel hai ke Allah Tabaarak 
wa Ta'ala ke har cheez ko ehaata karne ko ma’aazallah, 
cheezon ko Allah paak ke wajood mein, ya uske wajood paak 
ke saath muttasil hona samajhte hain, aur Allah Tabaarak wa 
Ta'ala ki sifaat ki apni zaati sochon ki banaa par taaweel karte 
karte unki ta’teel karte huye un ke inkaar ka shikaar ho jaate 
hain, walaa hawla walaa quwwata illaa billah, 

3:::aur kahaa jaata hai ke, "Iss tarah Allah ki makhlooq se 
mushaabihat ho jaati hai aur yeh jaayez nahin kyun ke Allah 
Ta'ala ne farmaya hai "Allah ke jaisi koyi cheez nahin" 

(Surah Shoora:42/ll) 

iss aayat-e-mubaarakah ko bhi apni zaati fikr ke mutaabiq 
samajhne waalon ne uske doosre hisse ki taraf koyi tawajjuh 
kiye baghair apni zaati sochon aur jehaalat zadah qur’an 
fahmi ki banaa par samjha aur haqeeqat ke baraks mafhoom 
le kar uski zid karne lage, saabqah safhaat mein in shubhaat 
ke baatil hone ke itne dalaayel zikr kiye jaa chuke hain jo 
INSHA ALLAH kaafi se bhi ziyaadah hain lekin phir bhi un 
dilon aur dimaaghon ke liye jo ilmul kalaam, mantiq aur 
falsafah waghairah ke jhaanse mein haq se door hain aur haq 
ko parakhne ke liye un cheezon ko kasoti banaate hain, aise 
dilon aur dimaaghon ke liye ab INSHA ALLAH in mazkoorah 
baala shukook-o- shubhaat ka kuchh mantaqiyaanah aur 
falsafiyaanah jawaab deta hoon taake qaariyeen-e-kiraam 
par Allah Ta'ala ke hukm se aur uski raza ke saath in shubhaat 
ki haqeeqat bilkul waazeh ho jaaye aur woh Allah Ta'ala un 

sab ko in shukook-o-shubhaat ke chungul se azaad farma kar 
haq qubool karne waalon mein se banaa de. 


Shukook-o-Shubhaat ka Jawaab 

Saabiqah hissah mein jin shukook-o-shubhaat ka zikr kiya 
gaya un mein se pahla shubah hai ke:::l:::kahte hain ke Allah 
ko oupar (ya'ni arsh) par maana jaaye to Allah Ta'ala ke liye 
makaan (ya'ni koyi jagah) hona saabit hota hai aur yeh kufr 
hai" 

go ke kufr ke iss fatwe ki fatwa dene waalon ke paas 
qur'an-o-hadees se koyi daleel nahin, ji haan unke dalaayel 
faqat mantiq aur falsafah zadah baatein hain, in baaton par 
un ke e’temaad ki wajah sirf yehi hai ke unhon ne 
qur'an-o-hadees ko apni aqal aur mizaaj ke mutaabiq samjha, 
chand taraajim aur kuchh gumraah kun tahsrihaat padh kar 
khud ko qur'an aur hadees par hukm lagaane waale samajh 
baithhe, pas gumraah huye aur gumraahi ka zaria bane, Allah 
Ta'ala hum sab ko apne deen ko usi tarah samajhne ki 
taufeeq ataa farmaaye jis tarah usne apne Rasool *3^ par 
naazil kiya aur usi par hamaara amal ho aur usi par hamaara 
khaatmah ho. 


::Pahle Shak ka Jawaab:: 

Apne jawaab ko shuru karte huye main oupar bayaan kiye 
gaye fatwaa dene waalon se yaa iss fatwa ko durust maanne 
waalon se chand sawalaat karta boon, bataaiye ke makaan 
ya'ni jagah koyi maujood ya'ni wajood waali cheez hai ya 
ma'doom ya'ni bila wajood? agar aap kahen ke ma'doom hai 
to main kahtaa boon ke "Jis cheez ka wajood hi nahin to phir 
woh Allah ke liye ya kisi aur ke liye saabit kahaan se ho gayi?" 

aur agar aap yeh kahen ke makaan ya'ni jagah wajood waali 
cheez hai to mera sawaal hai ke kiya ikse wajood azli hai ya 
ise adm se wajood mein laaya gaya, agar aap ka jawab ho ke 
"azli hai", to aap ne ise Allah Ta'ala ka shareek banaa diya, 
kyun ke Allah hi akela hai jo azal se hai aur hameshah 

hamesh rahega, aur agar aap yeh kahen ke makaan ya'ni 
jagah ko adm se awajood mein laaya gaya (aur durust bhi 
yahi hai), to mera sawaal hai ke "Kiya aap ise makhlooq 
maante?, agar aap kahen "nahin" 
to aap ne phir ise Allah Ta'ala ka shareek banaa diya kyun 
ke Allah hi akela khaliq hai aur uske aur uski sifaat ke 
elaawah jo kuchh bhi hai woh uski makhlooq hai, hatta ke har 
woh cheez bhi jo Allah ke muqarrar kardah tareeqon par 
zaati had tak ya nasi dar nasi khud badhti phalti phulti nazar 
aati hai woh bhi bila shak-o-shubah Allah ki makhlooq hai, 
kahin koyi aisi cheez na thi aur na hai aur na hi ho sakti hai jo 
Allah tabaarak wa Ta'ala ki makhlooq na ho, pas puri hi 
kaayenaat par khaaliq aur makhlooq ke elaawah koyi teesri 
taqseem waarid nahin ho sakti, 
aur agar kahen ke "Makaan ya'ni jagah makhlooq hai" (aur 
durust bhi yahi hai), to mera sawaal hai ke "aap aur main aur 
jo jo kuchh hum dekhte hain sab kisi na kisi makaan ya'ni 
jagah mein hain ya'ni wajood dar wajood hain aur sab hi 
makhlooq hain, aur kisi bhi makhlooq ke maujood baawajood 
hone ke liye yeh laazim hai ke woh makaan rakhti ho, pas yeh 
zameen jis par hum hain ek makhlooq hai aur apne wajood 
mein ek wajood mein maujood hai, aur jis wajood mein yeh 
baa wajood hai woh wajood ek makaan hai jo ke makhlooq 
hai, ab mera sawaal yeh hai ke iss makhlooq makaan ke ba'd 
koyi aur makhlooq hai ya nahin?" 

aur agar aap kahen ke nahin to yeh aisi baat hai jis ko aap 
khud bhi jhoot maanenge aur agar kahen ke "haan 
aasmaan", (aur durust bhi yahi hai), lehaaza main aap ke iss 
jawaab se ittefaaq karta hoon aur yaqeenan aap bhi iss baat 
se ittefaaq karenge ke iss aasmaan ke ba'd doosra aasmaan, 
phir teesra phir chauthha phir paanchwan phir chhata aur 
phir sab se aakhir mein saatwan aasmaan hai, to main 
poochhta hoon ke "Yeh saaton aasmaan kisi makaan mein 
maujood hain ya bila makaan?" agar aap yeh kahen ke bila 
makaan to yeh baat saraa sar ghalat huyi kyun ke iss tarah 


Free downloading facility for DAW AH purpose only 


www.minhajusunat.com 




-’-'/ir 

Allah kahaan hai ? 




45 




aap unke ma'doom hone ka iqraar kar rahe hain, kyun ke har 
makhlooq ke maujood baa wajood hone ke liye makaan ka 
hona zaroori hai koyi makhlooq maujood baa wajood nahin 
ho sakti jab tak ke uske wajood ke liye makaan na ho, jaisa ke 
main ne oupar bayaan kiya, lehaaza aapko yeh maanna hi 
padega ke "haan saaton aasmaan maujood hain" 
to phir mera sawaal hai ke "yeh saatawin aasmaan jis 
makaan mein maujood hain uska naam kiya hai?"", shaayad 
aap kahen "uss makaan ka naam hai, Khala", to yeh aisi baat 
hai jo ke oupar bayaan ki gayi baaton ke khilaaf hai kyun ke 
"Khala" ka ma'na hai, "Khaali, jahaan kuchh na ho", ab to 
uloomul falkiyaat waale bhi jadeed tahqeeqaat mein yeh 
kahte hain ke aasmaanon mein jis jagah ko "Khala, (Space) 
kaha jaata hai woh khala nahin balke wahaan bhi kuchh 
faasle par aise ajsaam paaye jaate hain jo uss jagah ko ek 
maadde ki shakl dete hain, pas "Khala ya'ni jahaan kuchh bhi 
na ho" uska koyi wajood ho nahin sakta lehaaza bila 
shak-o-shubah aisi cheez ko ma'doom hi kaha jaayega 
maujood nahin aur jab maujood nahin to makaan nahin aur 
makaan nahin to uss mein kisi wajood ka maujood hona 
mumkin nahin, aur agar aap yeh kahen ke "yeh saaton 
aasmaan jis makaan mein maujood hain use kaayenaat kahte 
hain", to phir main yeh poochhta hoon ke "kiya in saaton 
aasmaanon ke oupar bhi koyi cheez hai ya kaayenaat khatm 
ho gayi?", mumkin hai ke aap logon ki khud saakhtah, man 
ghadat rivaayat ki benaa par yeh kahen ke "ji haan wahaan 
karobiyan farishte hain", agar aisa hai to main waqti taur par 
aapki yeh baat maan kar yeh sawaal karunga ke "in naam 
nehaad karobiyan farishton ke ba'd kiya hai?, aur agar aap 
arsh karobiyan farishton ki baat nahin karte aur aap ke 
munkir nahin to phir aap ka jawaab hoga ke "aasmaanon ke 
ba'd arsh hai" (aur durust bhi yahi hai), to iss soorat mein 
mera sawaal yeh hai ke "Arsh ke ba'd kaunsi si makhlooq 
hai?",yaqeenan iska jawaab "koyi makhlooq nahin" ke 
elaawah aur kuchh nahin ho sakta, aur yahi haq hai, 

aasmaanon par muheet arsh Allah ki aakhri makhlooq hai 
"Allah ki kursi (arsh) ne zameen aur aasmaanon ko gher 
rakkha hai" (Surah Baqarah:2/255) 
to ab ghaur farmaaiye ke: yahaan tak mantaqi aur 
falsafiyaana bahas mein yeh baat saabit ho chuki hai ke 
makaan adm se wajood mein laayi gayi makhlooq hai, aur 
yaqeeni taur par yeh saabit ho gaya ke arsh ke ba'd koyi 
makhlooq nahin, lehaaza uska mantaqi nateejah yeh huwa ke 
kaayenaat kahtm ho gayi, aur jab kaayenaat hi khatm ho gayi, 
aur kaayenaat ki intehaa ke ba'd makhlooq adm huyi phir 
wahaan kisi makhlooq makaan ka wajood kaisa ?? 

makhlooq hi kahtm ho gayi to Allah Ta'ala ke liye makaan ka 
saabit hona kaisa??? aur jahaan jis cheez ka wajood hi saabit 
nahin hota wahaan ma'aazallah uss cheez mein Allah 
Tabaarak wa Ta'ala ke wajood ke hone ya na hone ki baat 
karna kaisa??? lehaaza, Allah ke lafz-o-karam aur uski ataa 
kardah taufeeq se yeh saabit huwa ke kisi mantiq aur falsafe 
ki zor aazmaayi bhi Allah Ta'ala ke wajood paak ke kaayenaat 
se buland hone ki benaa par Allah Subhaanahu wa Ta'ala ke 
liye koyi makaan ya'ni jagah saabit nahin kar paati, yeh 
mahaz waswasah hai jo musalmaanon ko unke rab ki 
zaat-o-sifaat ki pahchaan se gumraahi mein daalne ke liye 
unke dilon mein daala jaata hai. (In sawaalaat wa jawaabaaat 
ka bunyaadi khayaal imam Muhammad Naasiruddin Albani 
ki ek mahfooz shudah guftagu se liya gaya) 

"Aye aql waalo ibrat haasil karo" 

zara idhar bhi tawajjoh farmaaiye, ke, oupar zikr kiye gaye 
fatwe ka ghalat hona saabit ho chuka agar waqti taur par isko 
maan bhi liya jaaye ke yeh kahne se ke Allah oupar hai, Allah 
ke liye makaan saabit hota hai aur yeh kufr hai, to main 
kahta boon ke iss tarah Allah ke liye ek makaan saabit hota 
hai, aur jo yeh kahte hain ke Allah har jagah maujood hai woh 
Allah ke liye kitne makaan saabit karte hain??? 
agar ek makaan ya ni jagah saabit karna kufr hai to phir yeh 

falsafah zadah fatwa dene waale jo Allah ko har jagah 
maujood kahte hain un par un ke apne hi fatwe ke falsafe ke 
andhere mein itni jaghon ki ta'daad ke baraabar kufr ka yeh 
fatwa lagta hai jitni jahgon mein yeh Allah Ta'ala ko maujood 
maante hain, aur yun yeh log itni badi ta'daad mein kufr ke 
murtakib hote hain ke jis ki ginti mumkin nahin, 
zara yeh bhi sochiye ke agar yeh durust hai ke Allah har 
jagah maujood hai to kiya naoozubillah, Allah Ta'ala ghusl 
khaanon, baitul khala, zina ke addon, sharaab ke addon, juye 
ke thhekaanon,cenima gharon, girja gharon, mandiron aur in 
se bhi Paleed aur gandi jaghon par jahaan saraasar haraam 
aur paleed kaam hote hain wahaan bhi maujood hai??? 
"Paak hai Allah arsh ka rab, un sifaat se jo yeh log Allah ke 
liye bayaan karte hain" (Surah Ambiya:2l/22) 

"Aasmaanon aur zameen ka rab, arsh ka rab Allah paak hai 
un sifaat se jo yeh log Allah ke liye bayaan karte hain" (Surah 
Zukhruf:43/82), "Paak hai Allah, aur buland hai un sifaat se jo 
yeh log Allah ke liye bayaan karte hain" (Surah Anaam:6/100) 
Tawajjoh farmaaiye-e-qaariyeen kiraam ke kis qadar 
gandah aqeedah hai yeh ke Allah har jagah maujood hai aur 
Allah ki shaan mein kitni badi gustaakhi hai, agar koyi yeh 
kahe ke: "Allah aisi jaghon mein nahin balke sirf paak jaghon 
mein hai", to main yeh kahunga ke "Allah ke har jagah 
maujood hone ki to koyi daleel aapke paas hai nahin ab uss 
mein se bhi iss takhsees ya'ni kisi jagah hone aur kisi jagah na 
hone ki daleel kahaan se laayenge??? yeh log Allah Ta'ala ko 
uski tamaam makhlooq se alag, juda aur buland maanne 
waalon par apne falsafon ki rau mein jo yeh ilzaam dete hain 
ke woh log Allah ko "ek makaan ya'ni jagah" mein maan kar 
kufr karte hain to kiya khud yeh log Allah Ta'ala ko anginit 
jaghon mein maujood qaraar de kar apne hi falsafe zadah 
fatwon ke anhderon mein mulzimeen ki nisbat kahin 
ziyaadah aur bade kufr karne waale nahin ban jaate hain, 
walaa hawla walaa quwwata illaa billaa, Allah na kare, kahin 
aap bhi aise fatwe dene dilwaane ya maanne waalon mein se 

to nahin??? in sab sawaal-o- jawaab ke ba'd agar koyi apne 
faisafe aur apni mantiq ki ghalti maanne ki bajaaye uss ghalti 
ko chhupaane ki koshish mein, uski taweel karne ki koshish 
mein agar koyi yeh kahe ke "hamaare yeh kahne se ke Allah 
har jagah maujood ha i, hamaari muraad Allah Ta'ala ki 
qudrat aur ilm hai", to main kahunga ke "agar yeh baat hai to 
bataaiye ke phir Allah paak ki zaat mubaarak uska wajood 
mubaarak kahaan hai??? aur phir pure yaqeen aur eemaan 
ke saath yeh kahta hoon ke" iss sawaal ka haq aur sach 
jawaab sirf aur sirf wahi hai jo Allah Al-a'alaa ne apne kalaam 
qur'an shareef mein, aur uski tafseer mein aur uske elaawah 
taakeedi aur ezaafi maloomaat ke taur par apne Rasool 
kareem Muhammad ki zabaan mubaarak se adaa 
karwaaya, jiski bahut si misaalein saabqah safhaat mein zikr 
ki jaa chuki hain", 


Doosre Shak ka jawaab 

Doosra shak jis ka aam taur par log shikaar hote hain woh 
yeh hai ke:: Allah ko arsh se oupar maanne se Allah ke liye ek 
simt ka ta'ayyun ho jaata hai aur agar Allah Ta'ala ko ek simt 
mein maan liya jaaye to baaqi simtein usse ghaayeb ho jaati 
hain aur yeh Allah Ta'ala ke shayaan-e-shaan nahin balke 
Allah ke farmaan"be shak Allah har cheez ka ehaata kiye 
huye hai” (Surah Fussilat:41/54), ke khilaaf hai". 

Main ne kuchh der pahle iss shak ka zikr karte huye kaha 
tha"yeh falsafah bhi unki jehaalat ki daleel hai ke Allah Ta'ala 
ke har cheez ko ehaata karne ko ma'aazallah, cheezon ko 
Allah paak ke wajood mein, ya uske wajood paak ke saath 
muttasil hona samajhte hain, aur Allah Ta'ala ki sifaat ki apni 
zaati sochon ki benaa par taweel karte karte unki ta'teel karte 
huye unke inkaar ka shikaar ho jaate hain, wala hawala walaa 
quwwata illaa billah", 

INSHA ALLAH ab apni iss baat ki mazeed wazaahat karta 
hoon, Allah Tabaarak wa Ta'ala ki zaat paak ko har jagah 
maanne waalon ki iss mazkoorah baala falsafiyaana daleel ke 

jawaab mein bhi mujhe yehi kahna padta hai ke "Rasoolullah 
3 $ ki sahih saabit shudah sunnat mubaarakh, sahaaba ki 
jamaa'at ke aqwaal-o-afaal, ummat ke aimmah aur ualmaa-e 
-rabbani^i^ 4 > ki ta'leemaat ko chhod kar, mantiq, falsafah, 
khud saakhtah sochon,chand laffaazi baaz logon ki kitaaben 
padh kar ya unki taqreeren sun kar qur'an ko samajhne, aur 
deen ke masaayel aur muaamlaat mein hulool aur ahkaam 
eijaad kar lene ki wajah se isi qism ki ghalat fahmiyaan paida 
hoti hain", Allah Ta'ala hum sab ko aur har ek kalimah go ko 
isse aur har ek gumraahi se mahfooz rahne ki himmat de, 
aaiye Allah ko uski tamaam tar makhlooq se alag, juda aur 
buland na maanne waalon ke iss mazkoorah baala doosre 
shak ke jawaab mein ummat ke imamorui^ , ke faraameen 
ka mutaala karte hain, Shaikhul Islam Imam Ibne Taymia j 
likhte hain" Allah ke Rasool ne apne rab ke baare mein 
jis jis baat (sifat) ki khabar ki hai uss par eemaan laana farz 
hai, khaah uska mafhoom hum jaanein ya na jaan paayein, 
kyun ke Rasoolullah ki sadaaqat ki tasdeeq Allah ta'ala ne 
ki hai, lehaaza jo kuchh kitab aur (Sahih saabit shudah) 
sunnat (shareefa)mein aaya hai uss par eemaan rakhna har 
saahib-e-eemaan ke liye farz hai, aur isi tarah jo sifat Sahaaba 
aur ummat ke imaamon ke ittefaaq ke saath saabit hai uss 
par eemaan rakhna bhi waajib hai, kyun ke inka ittefaaq kitab 
aur sunnat ke dalaayel ki bunyaad par hi hai. aur (alfaaz ke 
aam ma'na ko bunyaad banaa kar, unke iste'maal mein 
mutakallim ki muraad jaane baghair) jis sifat ke hone ya na 
hone ke baare mein ba'd aane waalon ne ikhtelaaf kiya, un 
alfaaz ke baare mein kisi ke liye paabandi nahin ke woh un 
alfaaz ki muraad jaane baghair unke durust ya naa durust 
hone ki baat zaroor hi kare, balke uske liye jaayez hi nahin ke 
woh un alfaaz ki muraad jaane baghair (un sifaat ke baare 
mein)kuchh baat kare (jin sifaat ke liye woh alfaaz istemaal 
huye hain, phir bhi agar koyi shakhs Allah ki sifaat ke baare 
mein khabar rakhne waale alfaaz ki koyi muraad le kar baat 
karta hi ti), agar jo muraad woh baat karne waala leta hai haq 


Free downloading facility for DAW AH purpose only 


www.minhajusunat.com 






Allah kahaan hai 7 


^jjSySjG, >■ iaiaesSGfc 


50 








hai to uski muaafiqat ki jaayegi aur agar uski muraad baatil 
hai to uski mukhaalifat ki jaayegi aur agar uski baat in donon 
(ya'ni haq wa baatil) muraad par mushtamil hai to na uski 
baat puri ki puri qubool ki jaayegi aur na hi puri ki puri radd ki 
jaayegi jaisa ke log (Allah ke baare mein) lafz "simt" aur 
"Attaheez" ya'ni ek jagah mein hone" ki muraad mein 
mukhaalifat ka shikaar huye,pas lafz "simt" se kabhi to Allah 
ke elaawah koyi aur maujood cheez muraad li jaati hai aur jab 
aisa ho to yaqeenan woh cheez makhlooq hai, jaisa ke agar 
lafz "simt" se muraad "arsh ya aasmaan liya jaaye" aur kabhi 
isse muraad ghair maujood cheezli jaati hai jaisa ke jo 
kaayenaat ke oupar hai, yeh cheez maloom hai ke (Allah 
Ta'ala ke liye qur'an wa sunnat mein) lafz "simt" ka koyi 
iste'maal nahin milta, na to uski taayeed karta huwa, aur na 
hi mukhaalifat karta huwa, jaisa ke "Alalu" ya'ni qaayem 
hona bulandi" aur "Al-istawa" ya'ni barajmaan hona" aur 
"Al-Fauqiya" ya'ni oupar hona" aur "Al-urooj ilaih" ya'ni Allah 
ki taraf chadna" waghairah ka saaf zikr milta hai, 
aur yeh baat bhi yaqeeni taru par jaani jaa chuki hai ke 
siwaaye khaaliq aur makhlooq ke kahin kuchh aur maujood 
nahin hai aur khaaliq subhaanahu wa Ta'ala apni makhlooq 
se alag hai, na uski makhlooqaat mein koyi cheez uski zaat 
mein se hai, aur na hi uski zaat mein koyi cheez uski 
makhlooqaat mein se hai, 

pas jo koyi "simt" ki nafi karta hai use kaha jaayega "kiya 
turn simt se muraad koyi maujood makhlooq lete ho, agar 
aisa hai to Allah iss baat se paak hai ke woh apni 
makhlooqaat mein se kisi ke ander ho, aur agar turn "simt" se 
muraad kaayenaat ke ba'd lete ho to yeh durust hai kyun ke 
Allah Ta'ala kaayenaat ke oupar hai aur apni tamaam tar 
makhlooq se alag aur juda hai hai", 
isi tarah jo yeh kahe ke Allah Ta'ala ek"simt" mein hai to use 
jawaaban yeh bhi kaha jaayega ke "kiya turn apni iss baat se 
muraad lete ho ke Allah Ta'ala kaayenaat ke oupar hai? ya 
turn yeh muraad lete ho ke Allah Ta'ala apni amkhlooqaat 

mein se kisi ke ander hai? agar tumhaara jawaab pahli baat 
hai to haq hai aur agar doosri baat hai to baatil hai", 
(BahawalhiAttadmaria" safah:65 ta 67, Muhammad bin 
Au’dah ki tahqeeq ke saath shirkatul abikaan ki chhapi huyi) 

Shaikhul Islam Imam Ibne Taimiya ki bayaan kardah 

wazaahat ke ba'd yeh shak baaqi nahin rahta ke Allah ko 
oupar kahne se Allah Ta'ala ke liye simt ka ta'ayyun hota hai 
lekin, iske ba'd bhi agar kisi ke zahan mein yeh shak karwaten 
leta rahe to uske liye Imam Abu Muhammad Abdullah bin 
Umar Aljaweni jyr* , ka ek behtareen aur aqli daleel par 
mabni qaul naqal karta hoon jo unhon ne apni kitab 
"Al-istawa wal fauqiyah" mein likkha:: 

Ahle llm ne jo kaha hai uss mein koyi shak nahin kyun ke 
unka kahna daleel wa burhaan se saabit hai, aur woh yeh ke , 
zameen kaayenaat ke oupar waale hisse ke ander hai, aur 
yeh ke zameen ek gend ki tarah hai aur tarbooz ke ander 
tarbooz ki tarah aasmaan ke ander hai, aur aasmaan ne 
zameen ko har taraf se gher rakha hai, aur zameen ka markaz 
sab se nichli jagah hai, pas uske neeche jo kuchh aata hai use 
neeche nahin kaha jaa sakta balke oupar kaha jaayega jaisa 
ke agar zameen ke markaz se koyi cheez soraakh karte huye 
kisi bhi rukh se baahar ko aaye to uska safar oupar ki simt 
mein hi hoga (jaisa ke agar koyi mizayel zameen ke andar ki 
taraf daagha jaaye, to jab tak uska safar zameen ke markaz ki 
taraf hoga uss waqt tak yehi kaha jaayega ke yeh neeche ki 
taraf jaaraha hai aur jab woh markaz ko paar karke doosri 
taraf ke safar mein daakhil hoga to koyi bhi aql-e- saleem 
waala yeh nahin kahega ke woh mizayel neeche ki taraf 
jaaraha hai balke yahi kahaa jaaega ke woh mizayel upar ki 
taraf jaaraha hai", 

Iss baat ki ek daleel yeh bhi hai ke agar koyi zameen ki satah 
par mashriq se maghrib (ya kisi bhi ek simt mein, simt tabdeel 
kiye baghair naak ki seedh mein musalsal) chalta rahe to woh 
saari zameen ka chakkar laga kar wahin pahunch jaayega 
jahaan se usne safar ka aaghaaz kiya tha, aur iss dauraan 

zameen musalsal uske neeche rahegi aur aasmaan oupar, pas 
aasmaan ka woh hissah jise zameen ke neeche samjha jaata 
hai woh haqeeqatan neeche nahin oupar hai, lehaaza saabit 
huwa ke aasmaan kisi bhi simt se apne haqeeqi wajood ke 
saath zameen ke oupar hai ((Kyun ke zameen iske andar hai 
ya'ni zameen kisi bhi simt se aasmaan ke neeche hai" aur 
mazeed likkha ke "agar ek makhlooq jism ya'ni aasmaan (ka 
mu'aamlah yun hai ke woh}) apne wajood ke saath zameen 
ke oupar hai ((aur uska har taraf se ehaata kiye huye hai)) to 
uss (khaliq Allah subhaanahu wa Ta'ala) ka mu'aamlah kiya 
hai jaise koyi cheez nahin uske har se buland aur muheet 
hone ka mu'aamlah uski shaan ke mutaabiq hai ((uski sifaat 
ko makhlooq ki sifaat ke mutaabiq nahin samjha jaa sakta, 
aisa karna saraasar gumraahi aur aakhirat ki tabaahi ka sabab 
hai))oupar bayaan ki gayi in wazaahaton ke ba'd koyi aql ka 
andha hi iss haqeeqat se inkaar kar sakta hai ke aasmaan ne 
har taraf se zameen ka ehaata kar rakkha hai, aur aasmaan 
har simt se oupar aur zameen har simt se uske neeche hai, 
yeh haqaayeq in imamon ji^ne uss waqt likhe jab unke 
paas hamaare iss waqt mein maujood wasaayel nahin the, 
subhaanallah ke ab Allah Ta'ala ne insaan ko jo wasaayel aur 
uloom maujoodah waqt mein muyassar kar rakkhe hain woh 
in tamaam baaton ki tasdeeq karte hain, iss tasdeeq ke ba'd 
yeh jaanne mein koyi mushkil nahin rah jaati ke jis tarah 
zameen ko ek aasmaan ne apne ehaata mein le rakkha isi 
tarah baaqi aasmaanon ne ek ke oupar ek ne apne se neeche 
waale ko apne ehaata mein le rakkha hai, aur Allah Ta'ala ka 
farmaan hai "Allah ki kursi (arsh) ne zameen aur aasmaanon 
ko gher rakkha hai" (Surah Baqarah:2/255) 

to ab agar yeh kaha jaaye ke Allah Ta'ala apni iss kursi ya'ni 
arsh par hai aur apni tamaam makhlooq se alag aur juda hai 
to kisi simt ka ta'ayyun kahaan se ho gaya ! i ! "agar turn nahin 
jaante to yeh musibat hai" aur agar turn jaante ho to yeh usse 
bhi badi musibat hai, ya'ni jaan boojh kar anjaan bante ho 
aur haq se ru gardaani karte ho aur karwaate ho. 

::Teesre shak ka jawaab:: 

Teesra shak jis ka aam taur par log shikaar hote hain woh 
yeh hai ke :::is$ tarah Allah ki makhlooq se mushaabihat ho 
jaati hai aur yeh jaayez nahin kyun ke Allah Ta'ala ne farmaya 
hai: "Allah ke jaisi koyi cheez nahin" (Surah Shoora:42/ll) 

Iss shubhe ka ibtedaayi zikr karte huye chand safhaat qabl 
main ne likkha tha. iss aayat-e- mubaarakah ko bhi apni zaati 
fikr ke mutaabiq samajhne waalon ne uske doosre hisse ki 
taraf koyi tawajjoh kiye baghair apni zaati sochon aur 
jehaalat zadah qur'an fahmi ki benaa par samjha aur 
haqeeqat ke baraks mafhoom lekar uski zid karne lage. aur 
ab INSHA ALLAH iski tafseel bayaan karte huye kahta hoon 
ke,agar yeh baat kahne waale apni daleel ke taur par pesh 
kiye jaane waale aayat-e-mubaarakah ke iss hisse ke ba'd 
aayat-e-sharifa ko aakhir tak pura padh kar Allah aur uske 
Rasool ,# ki bayaan kardah tafseer ko samajh lete to woh 
falsafah unko shikaar na kar paata jis ka yeh shikaar huye, 
Allah Ta'ala ne farmaya hai: "Allah ke jaisi koyi cheez nahin, 
aur woh sunta hai aur dekhta hai (Surah Shoora:42/ll) 

Mohtaram qaariyeen ghaur farmaaiye ke: Allah tabaarak 
wa Ta'ala khud yeh bata raha hai ke uske jaisi koyi cheez 
nahin aur sunta bhi hai aur dekhta bhi hai, ya'ni Allah 
Tabaarak wa Ta'ala uski aisi sifaat ka zikr bhi kar rahaa hai jo 
naam ki mushaabihat ke saath uski makhlooq mein bhi hain, 
aur iss baat ki wazaahat apni sifaat ke zikr se pahle farma di 
hai ke uske jaisi koyi cheez nahin hai, ya'ni sifaat mein 
naamon ki mushaabihat sifaat ki kaifiyat ki mushaabihat ki 
daleel har giz nahin, 

iske elaawah bhi Allah Ta'ala ne apne baare mein aur Allah 
ke Rasool 2% ne apne rab ke baare mein jis jis sifat ka zikr kiya 
hai falsafah zadah zahnon ne aayat ke sirf ek hisse ko apni 
mantiq ke mutaabiq samajh kar un sab sifaat ka inkaar kar 
diya aur ulti seedhi baatil taaweelen kin, inko aur inke pairo 
kaaron ko ummat ke Imamon ne "Mo'attilatun" ya'ni Allah ki 

sifaat ko khatm karne waali jamaa’at" ka naam diya, agar 
Allah Ta'ala ki sifaat ka inkaar ya taaweel karne waale yeh 
soch lete ke Allah Ta'ala iss aayat mein pahle yeh bataa rahaa 
hai ke uske jaisi koyi cheez nahin aur phir yeh bataaya ke woh 
sunta bhi aur dekhta bhi hai, to iska ma'na yaqeenan yeh hai 
ke uska sunna aur dekhna kisi makhlooq ke jaisa nahin, isi 
tarah uska hansna, naaraaz hona, khush hona, neeche 
utarna, uska chehrah uske haath, uski pindli, uska paaon, sab 
jo kuchh usne apne baare mein bataaya ya uske Rasool ne 
bataaya hai haq hai aur uski shaan ke mutaabiq hai yehi 
mafhoom hain Allah ke farmaan mubarak :"Allah ke jaisi koyi 
cheez nahin, aur woh sunta hai aur dekhta hai" ka, yahi hai 
woh mafhoom jo hamen Allah ke Rasool ki ta'leemaat 
mein milta hai aur sahaaba 4-: aur ummat ke imamon^'T' , ki 
ta'limaat mein milta hai, mazeed aur mukarrar wazaahat ke 
liye kahta hoon. 

Zara aql se socha jaaye to saaf samajh mein aata hai ke 
ghussa, muhabbat, hansna, sunna, dekhna, waghairah yeh 
tamaam sifaat khaaliq ne apni makhlooq mein bhi rakkhi hain 
aur kisi ek makhlooq ki sifat ki kaifiyat doosri makhlooq se 
nahin milti, hatta ke ek hi jins ki makhlooq ke do afraad ki ek 
hi sifat ki kaifiyat mukhtalif hoti hai, mera ghussa, muhabbat, 
hansna, sunna, dekhna waghairah, aap ke ghusse, muhababt, 
hansne, sunne, dekhne waghairah jaisa nahin, aur aapki yeh 
sifaat meri sifaat jaisi nahin, 

aur isi tarah har ek insaan mein farq hai hatta ke haiwanaat 
mein bhi yeh farq maujood hai, yeh to baat huyi kisi ek 
makhlooq ka doosre makhlooq se mu'aaznah karne ki, ab 
agar ek shakhs ki ek hi sifat ko do mukhtalif haalaton mein, 
do mukhtalif nisbaton se dekha jaaye to woh bhi ek jaisi 
nazar nahin aati jaisa ke maan se muhabbat aur biwi se 
muhabbat ek jaisi nahin, biwi se muhabbat aur beti aur 
bahan se muhabbat ek jaisi nahin hoti, lehaaza yeh baat har 
achchhi aql qubool karti hai ke, koyi si do makhlooq mein kisi 
ek sifat ke hum naam hone ki wajah se un do sifaat ka sifaat 

waali shkashiyaat ka juzwi ya kulli taur par ek doosre jaisa 
hona ya mushaabah hona kisi bhi taur par waaqe' nahin hota, 
insaanon aur haiwanaat ki bahut si sifaat ke naam ek hi jaise 
hain, jaisa ke dekhna, sunna, chalna, bhaagna, khaana, 
muhabbat, ghussah, ghairat aur be gha i rati waghairah, lekin 
koyi bhi yeh nahin kahta ke chunke insaanon aur haiwanaat 
mein yeh sifaat ek jaisi hain lehaaza woh ek doosre ke 
mushaabah ho gaye, aur phir iss mushaabihat ko door karne 
ke liye koyi bhi in donon makhlooqaat mein se kisi ki kisi sifat 


ka inkaar nahin karta, 

jab yeh muaa'mlah makhlooq ka hai to khaaliq ka 
muaa'mlah uski shaan ke mutaabiq hai aur waisa hi hai jaisa 
ke usne oupar zikr ki gayi aayat mein bataaya hai, 

to yeh baat badi wazaahat se samajh mein aati hai ke do 
mukhtalif cheezon ka naam ek jaisa hone se un cheezon ka ek 
jaisa hona hargiz zaroori nahin hota, aur do mukhtalif sifaat 
do mukhtalif cheezen hi hain jo har saahib-e-sifat ke 
mutaabiq mukhtalif kaifiyat ki haamil ho jaati hain go ke 
naam ek hi jaisa hota hai, pas yahi mafhoom hai Allah paak 
ke farmaan "Allah ke jaisi koyi cheez nahin, aur woh sunta hai 
aur dekhta hai" ka, 

lehaaza Allah Ta'ala ki tamaam sifaat jo usne khud aur jo 
uske Rasool £5 ne bataayi hain un par bila chun wa charaan 
eemaan laana farz hai aur unki kisi taur par koyi baatil 
taaweel karna, ya ta'teel karna kufr tak le jaane ke asbaab 
mein se hai, 

jaisa ke koyi yeh kahe Allah ke haath se muraad uski qudrat 
hai ya Allah ki pindli se muraad uski zabar dasti hai, 
waghairah waghairah, 

iss qism ki baatil ta'weelaat aksar kitaabon balke aam 
kitaabon mein kiya tafseer aur sharah ki kitabon mein likhi 
huyi dikhaayi deti hain.laa hawla walaa quwwata illaa billah 

Ummeed hai ke hamaare zer-e-bahas mauzu' par itni baat 
INSHA ALLAH kaafi hogi, likhne ko aur bhi bahut kuchh hai 
lekin baat ko mukhtasar rakhne ki gharz se yahin rukta hoon, 

Allah Ta'ala hum sab ke aur tamaam musalmaanon ke dilon 
mein se zid aur ta'assub door karde aur haq jaanne, uske 
qubool karke hameshah uss par amal karne, aur usko nashr 
karne ki taufeeq ataa farmaaye, kisi padhne waale ke 


dil-o-dimaagh mein koyi aur shubah ya sawaal ho to meri 
guzaarish hai ke kisi jhijak ke baghair uss shubhe ko saamne 
laaye aur uske saath saath yeh guzaarish bhi hai ke apne 
shak-o-shubhe ya sawaal ko saamne laane se pahle jo kuchh 
iss kitab mein likkha gaya hai uska baghaur aur baar baar 
mutaala kare ain mumkin hai ke uske shak ka jawaab pahle 
se hi iss kitab mein maujood ho. 


Wasslaamu Alaykum, dua' ka talib 

Adil Suhail Zafar 
15, Zulqa'dah 1424 hijri 
07/Januaray/2004 

